
[bookmark: _Toc235177764]BENDROS NUOSTATOS
1. [bookmark: _Hlk36209729]Valstybės sienos apsaugos tarnyba prie Lietuvos Respublikos vidaus reikalų ministerijos (toliau – VSAT, Perkančioji organizacija, PO) numato įsigyti Valstybės sienos apsaugos tarnybos informacinės sistemos (toliau –VSATIS) vystymo paslaugas (toliau – Paslaugos).
2. Perkamų Paslaugų apimtį sudaro VSATIS vystymo paslaugos, kurių tikslas – pagal šioje techninėje specifikacijoje apibrėžtus funkcinius ir nefunkcinius reikalavimus bei atskirus Perkančiosios organizacijos pateikiamus užsakymus realizuoti naujus ir modifikuoti esamus VSATIS funkcionalumus, programinius komponentus ir integracijas, užtikrinančias Europos Parlamento ir Tarybos reglamento (ES) 2024/1356 nustatytų trečiųjų šalių piliečių tikrinimo (Screening) procedūrų įgyvendinimą, įskaitant asmens tapatybės nustatymą, saugumo patikrinimą duomenų bazėse ir asmens nukreipimą į tinkamą tolimesnę procedūrą, naudojant stacionarius bei nešiojamus įrenginius ir užtikrinant sąveiką su Europos Sąjungos informacinėmis sistemomis SIS, VIS, AIS, ETIAS, EURODAC, ECRIS-TCN, IO (ESP, CIR, MID).
3. Reikalavimai Paslaugų teikimui ir viešojo pirkimo sutarties (toliau – Paslaugų teikimo sutartis, Sutartis) metu teikiamoms Paslaugoms pateikiami šiame dokumente – Valstybės sienos apsaugos tarnybos informacinės sistemos (VSATIS) vystymo paslaugų techninėje specifikacijoje (toliau – Techninė specifikacija).

[bookmark: _Toc235177765]VARTOJAMOS SĄVOKOS IR SUTRUMPINIMAI
	Sutrumpinimas / apibrėžimas
	Paaiškinimas

	ADMIN III
	Centralizuotas VRM aplikacijų ir naudotojų administravimo posistemis, administruojamas Informatikos ir ryšių departamento prie LR VRM

	AUDIT III
	Centralizuotas VRM informacinių sistemų audito posistemis, kuriame saugoma konfigūracija, bei audito įrašai, administruojamas Informatikos ir ryšių departamento prie LR VRM

	VSATIS AIS posistemė
	Informacinė sistema, naudojama prieigai prie centrinės AIS

	AIS/EES
	Europos Sąjungos Atvykimo ir išvykimo sistema (EES Entry/Exit System) yra automatizuota IT sistema, skirta trumpam atvykstantiems ne ES piliečiams registruoti kaskart, kai jie kerta išorines toliau išvardytų Europos šalių, naudojančių šią sistemą, sienas

	CAP
	Centrinis prieigos punktas

	CIR
	Bendra tapatybės duomenų saugykla (angl. Common Identity Repository), kurioje kaupiami tapatybės ir biometriniai duomenys iš kelių ES informacinių sistemų.

	CDB
	Vidaus reikalų ministerijos informacinės sistemos centrinis duomenų bankas

	DB
	Duomenų bazė

	ES
	Europos Sąjunga

	ETIAS
	Europos kelionių informacijos ir leidimų sistema (angl. European Travel Information and Authorisation System), skirta iš anksto įvertinti bevizio režimo trečiųjų šalių piliečių kelionės į Šengeno erdvę riziką ir priimti sprendimą dėl kelionės leidimo išdavimo. ETIAS kaupia ir apdoroja kelionės leidimų paraiškų duomenis, automatiškai tikrina juos įvairiose Europos Sąjungos informacinėse sistemose ir rizikos duomenų bazėse, o prireikus perduoda paraiškas papildomam vertinimui. Sistema įsteigta Europos Parlamento ir Tarybos reglamentu (ES) 2018/1240, o jos techninę infrastruktūrą administruoja Europos Sąjungos agentūra eu-LISA

	eu-LISA
	Europos Sąjungos agentūra (angl. eu-LISA (European Union Agency for the Operational Management of Large-Scale IT Systems in the Area of Freedom, Security and Justice), atsakinga už didelės apimties informacinių sistemų laisvės, saugumo ir teisingumo erdvėje operacinį valdymą, techninę priežiūrą ir tolesnį vystymą. Agentūra administruoja tokias sistemas kaip SIS, VIS, EURODAC, EES, ETIAS ir ECRIS-TCN, taip pat Europos Sąjungos sąveikumo komponentus (pvz., ESP, CIR, MID). eu-LISA įsteigta Europos Parlamento ir Tarybos reglamentu (ES) Nr. 1077/2011, kuris vėliau panaikintas ir pakeistas Europos Parlamento ir Tarybos reglamentu (ES) 2018/1726.

	GURS
	Greitaeigės universalios registracijos sistemos.

	IAŽR
	Ieškomų asmenų, neatpažintų lavonų ir nežinomų bejėgių asmenų žinybinis registras

	ICD
	eu-LISA ar kitų Europos institucijų parengta techninė dokumentacija (angl. Interface Control Document), kuria turi vadovautis valstybės narės kurdamos programinius sprendimus prieigai prie ES sistemų (AIS, C.SIS, C.VIS ir kt.), pagal eu-LISA apribojimus, bus pateiktas konkurso nugalėtojui 

	ECRIS
	Europos nuosprendžių registrų informacinė sistema (angl. European Criminal Records Information System), skirta Europos Sąjungos valstybių narių kompetentingoms institucijoms keistis informacija apie fizinių asmenų teistumą. ECRIS leidžia standartizuotu elektroniniu būdu perduoti prašymus ir atsakymus dėl teistumo duomenų tarp valstybių narių nacionalinių centrinių institucijų.

	ECRIS-TCN
	Europos Sąjungos centralizuota informacinė sistema, papildanti ECRIS veikimą ir skirta nustatyti, kuriose Europos Sąjungos valstybėse narėse yra saugomi trečiųjų šalių piliečių ir asmenų be pilietybės teistumo duomenys (angl. European Criminal Records Information System for Third-Country Nationals). ECRIS-TCN įgyvendinta pagal Europos Parlamento ir Tarybos reglamentą (ES) 2019/816, o jos techninę infrastruktūrą administruoja Europos Sąjungos agentūra eu-LISA.

	ESP
	Europos paieškos portalas (angl. European Search Portal), kuris yra vienas iš Europos Sąjungos didelio masto informacinių sistemų sąveikumo komponentų. ESP suteikia kompetentingoms institucijoms galimybę pateikti vieną užklausą ir gauti apibendrintus paieškos rezultatus iš kelių tarpusavyje susietų Europos Sąjungos informacinių sistemų ir duomenų bazių, tokių kaip SIS, VIS, AIS, ETIAS, EURODAC ir ECRIS-TCN. 

	EURODAC
	Europos Sąjungos biometrinių duomenų bazė (angl. European Dactyloscopy Database), skirta trečiųjų šalių piliečių ir asmenų be pilietybės biometrinių ir susijusių duomenų (ypač pirštų atspaudų) saugojimui ir palyginimui, siekiant padėti taikyti Europos Sąjungos prieglobsčio, migracijos ir teisėsaugos reglamentus. Sistema veikia pagal Europos Parlamento ir Tarybos reglamentą (ES) 2024/1358, o jos techninę infrastruktūrą administruoja Europos Sąjungos agentūra eu-LISA.

	INDR
	Ieškomų ir rastų numeruotų bei individualius požymius turinčių daiktų ir dokumentų registras

	Interpolo DB
	Interpolo generalinio sekretoriato duomenų bazė

	ITPR
	Ieškomų transporto priemonių registras

	KTPR
	Lietuvos Respublikos kelių transporto priemonių registras

	LR
	Lietuvos Respublika

	MID
	Daugybinių tapatybių detektorius (angl. Multiple Identity Detector), skirtas aptikti asmenis, besinaudojančius keliomis tapatybėmis skirtingose ES sistemose.

	MIGRIS
	MIGRIS yra Lietuvos migracijos informacinė sistema, skirta informacinių technologijų priemonėmis tvarkyti duomenis, kurių reikia sprendimams dėl užsieniečių teisinės padėties Lietuvos Respublikoje nustatymo, Lietuvos Respublikos pilietybės įgijimo priimti, tvarkyti Lietuvos Respublikos pilietybę ir asmens tapatybę patvirtinančių dokumentų keitimo prašymų duomenis, užsieniečiams jų teisinę padėtį Lietuvos Respublikoje nustatančių dokumentų išdavimo, keitimo prašymų duomenis, integruotai valdyti migracijos paslaugas, teikiamas fiziniams ir juridiniams asmenims, ir procedūras, centralizuotai gauti, kaupti ir teikti visus susijusius duomenis.

	N.SIS
	Lietuvos nacionalinės antrosios kartos Šengeno informacinė sistema

	NUI
	Kiekvienoje ES valstybėje narėje veikianti vienoda nacionalinė sąsaja (angl. National Uniform Interface), grindžiama bendromis techninėmis specifikacijomis ir tokia pati visose valstybėse narėse, per kurią saugiai užtikrinamas centrinės sistemos ryšys su valstybių narių nacionaline sienų infrastruktūra

	N.VIS
	Lietuvos nacionalinė vizų informacinė sistema

	PA
	Pirštų atspaudai

	PPPTR
	Prevencinio poveikio priemonių taikymo registras

	Screening
	Trečiųjų šalių piliečių pirminis tikrinimas prie Europos Sąjungos išorės sienų (angl. Screening), nustatytas Europos Parlamento ir Tarybos reglamentu (ES) 2024/1356. Tikrinimo metu nustatoma asmens tapatybė, atliekamas patikrinimas atitinkamose saugumo duomenų bazėse siekiant įvertinti galimą grėsmę vidaus saugumui, įvertinama asmens sveikatos būklė bei pažeidžiamumas. Tikrinimas taikomas trečiųjų šalių piliečiams, neteisėtai kertantiems išorės sieną, išlaipintiems po paieškos ir gelbėjimo operacijų arba pareiškusiems tarptautinės apsaugos prašymą sienos perėjimo punkte.

	Screening procedūros
	Reglamentu (ES) 2024/1356 nustatyta visuma privalomų veiksmų, atliekamų pirminio tikrinimo metu prie Europos Sąjungos išorės sienų arba valstybės narės teritorijoje. Screening procedūras sudaro: asmens tapatybės nustatymas ir kelionės dokumentų patikrinimas, patikrinimas saugumo duomenų bazėse, preliminarus sveikatos būklės ir pažeidžiamumo įvertinimas bei asmens nukreipimas į tolimesnę tinkamą procedūrą – tarptautinės apsaugos suteikimo arba grąžinimo. Procedūrų techninį įgyvendinimą užtikrina valstybių narių kompetentingos institucijos, naudodamos stacionarius ir nešiojamus įrenginius bei sąsajas su Europos Sąjungos informacinėmis sistemomis.

	SIS
	Šengeno informacinė sistema (angl. Schengen Information System), skirta asmenų ir daiktų tikrinimui prie Šengeno išorės sienų bei teisėsaugos ir teisminio bendradarbiavimo stiprinimui.

	sBMS
	Bendra biometrinių duomenų atitikties nustatymo paslauga (angl. shared Biometric Matching Service) – ES informacinių sistemų sąveikumo komponentas, įsteigtas Reglamentais (ES) 2019/817 ir (ES) 2019/818, skirtas biometrinių duomenų (pirštų atspaudų ir veido atvaizdų) palyginimui tarp SIS, VIS, AIS, EURODAC ir ECRIS-TCN sistemų.

	TŠP
	Trečiųjų šalių pilietis

	TŠP byla
	TŠP byla, sukurta AIS (angl. Traveller file)

	UR
	Užsieniečių registras

	VA
	Veido atvaizdas

	VIS
	Vizų informacinė sistema (angl. Visa Information System), kurioje saugomi duomenys apie prašymus išduoti vizą pateikiančius asmenis ir vizų turėtojus.

	VSAT
	Valstybės sienos apsaugos tarnyba prie Lietuvos Respublikos vidaus reikalų ministerijos

	VRM
	Lietuvos Respublikos vidaus reikalų ministerija

	VSATIS
	[bookmark: _Hlk36139142]Valstybės sienos apsaugos tarnybos informacinė sistema

	WFE
	Procesų valdymo komponentas (angl. Workflow Engine)



[bookmark: _Toc235177766]ESAMOS SITUACIJOS APRAŠYMAS
[bookmark: _Toc235177767]VSATIS sistemos paskirtis
8. Šiuo metu pasienio ir migracijos kontrolės funkcijų įgyvendinimui VSAT naudoja VSATIS.
9. VSATIS – valstybės informacinė sistema, skirta informacinių technologijų priemonėmis tvarkyti duomenis apie Lietuvos Respublikos valstybės sieną kertančius asmenis, jų kelionės dokumentus ir transporto priemones. Sistema apima tiek patikrinimus valstybės sienos kirtimo punktuose, tiek kontrolės veiksmus Lietuvos Respublikos viduje, atliekamus naudojant stacionarius ir nešiojamus įrenginius.
10. Valstybės sienos apsaugos tarnybos prie Lietuvos Respublikos vidaus reikalų ministerijos informacinės sistemos nuostatai, patvirtinti Valstybės sienos apsaugos tarnybos prie Lietuvos Respublikos vidaus reikalų ministerijos vado 2004 m. spalio 8 d. įsakymu Nr. 4-507 (Valstybės sienos apsaugos tarnybos prie Lietuvos Respublikos vidaus reikalų ministerijos vado 2024 m. liepos 29 d. įsakymo Nr. 4-297 redakcija).
[bookmark: _Toc235177768]VSATIS funkcinė architektūra
11. VSATIS funkcinė architektūra grafiškai atvaizduojama 1 paveiksle. 
[image: ]
1 pav. VSATIS funkcinė architektūra

12. Kiekvienas VSATIS funkcinis komponentas turi konkrečiai apibrėžtą paskirtį. Apibendrintai aprašomi VSATIS funkcinę struktūrą sudarantys komponentai pateikiami 2 lentelėje.

2 lentelė. VSATIS funkcinių komponentų aprašymas
	Nr.
	Funkcinis komponentas 
	Komponentą sudarantys moduliai
	Paskirtis

	1. 
	AIS posistemė
	· TŠP bylų paieškos ir peržiūros modulis
· TŠP bylų duomenų tvarkymo modulis
· Išankstinės registracijos procesų valdymo modulis
· Užsibuvusių asmenų sąrašo tvarkymo modulis
· Informavimo modulis
· Importuotų TŠP bylų tvarkymo modulis
	Posistemė skirta TŠP bylų paieškai ir peržiūrai, naujų TŠP bylų kūrimui ir bylų duomenų atnaujinimui, išankstinės registracijos procesų valdymui, užsibuvusių asmenų sąrašo tvarkymui, informavimui vykdymui bei importuotų TŠP bylų tvarkymui.

	2. 
	VSAT ETIAS posistemė
	· Kelionės leidimų paieškos ir peržiūros modulis
	Posistemė skirta asmens kelionės leidimo paieškai ir peržiūrai, atliekant asmens patikros procesą. 

	3. 
	VSATIS patikrinimo posistemė
	· Asmenų, kertančių valstybės sieną, patikrinimo modulis
· Transporto priemonių, kertančių valstybės sieną, patikrinimo modulis
·  Kirtimo grupių tvarkymo modulis
· Naudingų nuorodų modulis
· STGD modulis
· STD modulis
· Numeruotų daiktų paieškos
· Leidimų valdymo modulis
· Ataskaitų modulis
· LUVIS modulis
	Tvarkyti duomenis, susijusius su asmenų ir transporto priemonių, kertančių valstybės sieną, tikrinimu, sulyginti pirštų atspaudus, vykdyti Lietuvos Respublikos valstybės sieną kertančių asmenų įvažiavimo/ išvažiavimo terminų kontrolę, tvarkyti leidimų į Valstybės sienos apsaugos zoną, pasienio vandenis ir pasienio juostą duomenis.

	4. 
	Viešojo rakto infrastruktūros posistemė (PKI)
	· Central inspection sistemos (toliau – CIS) modulis
· Document verifying certificate authority (toliau – DVCA) modulis
· National public key directory (toliau – NPKD) modulis

	Vykdyti kelionės dokumentų integralumo ir autentiškumo tikrinimo kriptografinius algoritmus, sudaryti ir perduoti skaitmeninių sertifikatų grandines, vykdyti skaitmeninių sertifikatų tikrinimus, tvarkyti kelionės dokumento luste esančių biometrinių duomenų tikrinimui reikalingus skaitmeninius sertifikatus, tvarkyti kelionės dokumento autentiškumo tikrinimui reikalingus skaitmeninius sertifikatus

	5. 
	Administravimo posistemė
	· VSATIS klasifikatorių valdymo modulis
· VSATIS naudotojų valdymo modulis 
· VH / VE matricos valdymo modulis 
	Posistemė skirta tvarkyti VSATIS klasifikatorius ir naudotojus, o taip pat valdyti VH / VE matricą.

	6. 
	Registracijos kiosko WEB aplikacija
	· Dokumento nuskaitymas ir nuskaitytų duomenų apdorojimo modulis
· Biometrinių duomenų surinkimo modulis
· Duomenų perdavimo modulis
	Patikros vykdomos naudojant stacionarią, mobilią bei savitarnos techninę įrangą

	7. 
	GURS valdymo ir administravimo programinė įranga
	· Dokumento nuskaitymas ir nuskaitytų duomenų apdorojimo modulis
· Biometrinių duomenų surinkimo modulis
· Duomenų perdavimo modulis
	Patikros vykdomos naudojant stacionarią, mobilią bei savitarnos techninę įrangą



13. Pagrindinis VSATIS funkcionalumas:
13.1. atlikti sienos kirtimo ir patikrinimo LR viduje registravimą;
13.2. atlikti paieškas Lietuvos Respublikos ir Šengeno informacinės sistemos (SIS II) juoduose sąrašuose bei išankstiniame sąraše (tranzito atveju);
13.3. pateikti informaciją apie TŠP buvimo trukmės viršijimus.

[bookmark: _Toc235177769]VSATIS vidiniai ir išoriniai duomenų srautai
14. VSATIS nerealizuoja vidinių duomenų srautų, t. y. tarp VSATIS posistemių nėra vykdomi duomenų mainai. VSATIS posistemiai savarankiškai skaito ir rašo vienoje VSATIS duomenų bazėje
15. VSATIS išoriniai duomenų srautai pavaizduoti 3 paveiksle.
[image: A diagram of a diagram

AI-generated content may be incorrect.]
2 pav. Išorinių duomenų srautų schema


16. VSATIS išoriniai duomenų srautai detaliai apibūdinami žemiau pateiktoje 3 lentelėje.
3 lentelė . Išoriniai duomenų srautai[footnoteRef:1] [1:  Kuriamos integracijos (sąsajos) bus įrašomos VIISP kataloge vadovaujantis „Priemonių, kurių reikia prašomam valstybės ar žinybinio registro (kadastro) ar valstybės informacinės sistemos duomenų, valstybės ar žinybinio registro (kadastro) informacijos formatui ir (ar) turiniui parengti ir (ar) apdoroti, užsakymo, sukūrimo ir atlyginimo už jas tvarkos aprašu“, patvirtintu 2018 m. vasario 7 d. Lietuvos Vyriausybės nutarimu Nr. 134 „Dėl priemonių, kurių reikia prašomam valstybės ar žinybinio registro (kadastro) ar valstybės informacinės sistemos duomenų, valstybės ar žinybinio registro (kadastro) informacijos formatui ir (ar) turiniui parengti ir (ar) apdoroti, užsakymo, sukūrimo ir atlyginimo už jas tvarkos aprašo patvirtinimo“] 

17. VSATIS naudotojų schema pateikiama 3 paveiksle.

3 pav. VSATIS naudotojų schema

18. VSATIS naudoja VSATIS naudotojai (VSAT darbuotojai, kurie vykdo Kontroliuojančios institucijos, Imigracijos institucijos, Sienos apsaugos institucijos ir Vizų institucijos roles).
19. Trečiųjų šalių piliečiai naudoja Registracijos kioskus, GURS, Info kioskus.
20. UR, DA, KĮ, MD ir kitų institucijų darbuotojai naudoja CAP.
21. Techninėje specifikacijoje kiekvienos institucijos naudotojų grupė nėra skaidoma į žemesnio lygio roles, tačiau VSATIS realizuoti naudotojų rolių ir teisių mechanizmai, kurie užtikrina, kad tam tikras roles turintys naudotojai galėtų matyti ir tvarkyti duomenis bei vykdyti funkcijas, kurioms turi teises.

22. Esama VSATIS architektūra paremta 3 lygių kliento-serverio architektūros principu, o naudotojo sąsaja realizuota plono kliento (naršyklės) pagalba. Sistema sudaryta iš 3 dalių: kliento, VSATIS serverio ir VSATIS duomenų bazės. Kliento dalis atsakinga už informacijos atvaizdavimą interneto naršyklės pagalba. Serverio dalis vykdo VSATIS logiką, užtikrina duomenų apdorojimą, integracijas su išorinėmis sistemomis bei duomenų saugojimą VSATIS DB. VSATIS veikia naudojantis aktualiomis ir gamintojų palaikomomis pagrindinėmis interneto naršyklių versijomis, įskaitant Mozilla Firefox, Google Chrome, Microsoft Edge ir Apple Safari.
23. VSATIS naudojama infrastruktūra:
23.1. Perkančiosios organizacijos kūrimo/testavimo/mokymo aplinka (administruoja Informatikos ir ryšių departamento prie LR VRM); 
23.2. Produkcinė (eksploatavimo) aplinka (administruoja Informatikos ir ryšių departamento prie LR VRM).
24. VSATIS pagrindinė aplikacija sukurta naudojant Java technologijų pagrindu veikiančius sprendimus: programavimo kalba Java 1.8, Java EE 6, EJB ir JPA technologijos, naudotojo sąsaja realizuota naudojant Vaadin 14.
25. VSATIS architektūroje naudojamas mikroservisų principas, atskiriant specializuotus funkcionalumus į atskiras programines komponentes. Pagrindiniai mikroservisai:
25.1. PA/VA kokybės nustatymo aplikacija (Spring Boot), naudojanti eu-LISA pateiktą USK programinę įrangą;
25.2. PA/VA sulyginimo aplikacija (Spring Boot), naudojanti Neurotechnology sprendimus;
25.3. PA/VA ir dokumentų skenerių valdymo aplikacija, diegiama kaip lokali aplikacija darbo vietose, naudojanti trečiųjų šalių įrangos SDK;
25.4. PA/VA ir dokumentų skenerių atnaujinimo aplikacija, veikianti kaip mikroservisas;
25.5. PKI aplikacija (Spring Boot), įgyvendinanti BSI TR-03129 standartą ir naudojanti HSM (Ultimaco) SDK;
25.6. NIST failų generavimo aplikacija, naudojanti specializuotus SDK (NIST Impex, WSQ).
26. VSATIS duomenų saugojimui naudojama Oracle duomenų bazių valdymo sistema. Duomenų bazė saugo sienos kirtimo duomenis, sistemos konfigūraciją ir kitus veiklai reikalingus duomenis VSATIS integracijų realizavimui naudojami Oracle Service Bus (OSB) sprendimai, užtikrinantys sąveiką su AIS NUI komponentu ir SOAP pagrindu veikiančių integracijų vykdymą, REST web servisai komunikacijai tarp pagrindinės VSATIS aplikacijos ir mikroservisų bei autentifikavimo sprendimai (ADMIN III), naudojami tarpservisiniam saugumui ir prieigos kontrolei užtikrinti.
27. Šiuo metu VSATIS naudojama ši įranga:
27.1. Stacionarios darbo vietos; 
27.2. Mobilios darbo vietos ;
27.3. VSATIS duomenų analitikai naudojamas Qlik Sense įrankis.

28. ESP yra ES didelio masto informacinių sistemų sąveikumo komponentas, skirtas užtikrinti vieningą duomenų paiešką per kelias tarpusavyje susietas ES informacines sistemas.
29. ESP veikia kaip bendras prieigos sluoksnis, leidžiantis atitinkamoms institucijoms pateikti vieną užklausą ir gauti apibendrintus rezultatus iš skirtingų informacinių sistemų, įskaitant SIS, VIS, EES, ETIAS, EURODAC ir ECRIS-TCN.
30. ESP neatlieka savarankiško duomenų kaupimo funkcijos ir nėra laikomas registru ar duomenų baze. ESP veikia kaip tarpinė paieškos infrastruktūra, nukreipianti naudotojo užklausas į pasirinktas sistemas, inicijuojanti lygiagrečias paieškas ir agreguojanti gautus atsakymus į vieningus rezultatus. Tokiu būdu sumažinamas poreikis kiekvieną sistemą tikrinti atskirai, o paieškos procesas tampa greitesnis ir nuoseklesnis.
31. ESP užtikrina: 
31.1. užklausų paskirstymą į susijusias ES informacines sistemas;
31.2. lygiagrečių paieškų vykdymą;
31.3. rezultatų agregavimą ir pateikimą vieningu formatu.
32. Užklausos per ESP gali būti vykdomos naudojant alfanumerinius ir (ar) biometrinius duomenis, priklausomai nuo integruotų sistemų funkcinių galimybių.
33. ESP integruojamas su nacionalinėmis informacinėmis sistemomis per saugų ryšio tinklą ir veikia kaip centrinis užklausų paskirstymo bei rezultatų agregavimo komponentas, užtikrinantis vieningos užklausos vykdymą ir apibendrintų rezultatų gavimą iš susijusių ES informacinių sistemų. ESP taip pat sąveikauja su kitais ES sąveikumo komponentais, įskaitant bendrą tapatybės duomenų saugyklą (CIR), daugialypių tapatybių nustatymo komponentą (MID) ir kitus komponentus, siekiant užtikrinti tikslesnius ir patikimesnius paieškos rezultatus.
34. VSATIS kontekste ESP naudojamas kaip vienas iš užklausų vykdymo būdų, kai užklausos perduodamos per integruotą gRPC sąsają.

35. NUI yra nacionalinė techninė sąsaja, skirta užtikrinti nacionalinių informacinių sistemų sąveiką su ES centralizuotomis informacinėmis sistemomis ir sąveikumo komponentais.
36. NUI veikia kaip tarpinis integracinis sluoksnis tarp nacionalinių sistemų ir ES infrastruktūros, per kurį vykdomas standartizuotas ir saugus duomenų apsikeitimas.
37. Per NUI nacionalinės informacinės sistemos perduoda užklausas į ES sistemas ir gauna atsakymus iš jų.
38. NUI užtikrina: 
38.1. užklausų maršrutizavimą į atitinkamas sistemas;
38.2. duomenų formatų ir protokolų suderinamumą; autentifikavimą ir sertifikatų naudojimą;
38.3. pranešimų validavimą;
38.4. techninį žurnalavimą ir užklausų atsekamumą;
38.5. patikimumo mechanizmus, įskaitant užklausų pakartotinį siuntimą ryšio sutrikimų atvejais.
39. Esamoje architektūroje nacionalinės informacinės sistemos, vykdydamos integraciją su ES sistemomis (pvz., EES, ETIAS, VIS), užklausas vykdo per NUI komponentą.
40. VSATIS kontekste NUI naudojamas asmens patikros proceso metu, kai užklausos į AIS ir ETIAS sistemas inicijuojamos per šį komponentą.
41. Per NUI vykdomos užklausos gali būti susijusios su asmens paieška, identifikavimu, duomenų tikrinimu ar kitais procesais, o gauti rezultatai perduodami VSATIS tolimesniam apdorojimui.

42. Europos Parlamento ir Tarybos Reglamentas (ES) 2024/1356 priimtas 2024 m. gegužės 14 d., kuriuo nustatomas trečiųjų šalių piliečių tikrinimas (Screening) prie ES išorės sienų.
43. Screening reglamento tikslas – sustiprinti trečiųjų šalių piliečių, kertančių išorės sienas, kontrolę, nustatyti visų tikrinimo procedūroms parengtų asmenų tapatybes ir atitinkamose duomenų bazėse patikrinti, ar jie galėtų kelti grėsmę vidaus saugumui, taip pat atlikti preliminarius sveikatos ir pažeidžiamumo patikrinimus.
44. Screening procedūra – sisteminis pirminis trečiųjų šalių piliečių patikrinimas, atliekamas prieš nukreipiant juos į atitinkamas tolimesnes procedūras. Screening taikomas šiais atvejais:
44.1. trečiųjų šalių piliečiai sulaikomi dėl neteisėto išorės sienų kirtimo;
44.2. trečiųjų šalių piliečiai išlaipinami atlikus paieškos bei gelbėjimo operacijas;
44.3. atvykimo sąlygų neatitinkantys trečiųjų šalių piliečiai pareiškia tarptautinės apsaugos prašymą sienos perėjimo punkte.
45. Screening procedūrą sudaro šie pagrindiniai elementai:
45.1. Saugumo patikrinimas – atliekami patikrinimai ES duomenų bazėse, visų pirma, SIS, AIS, ETIAS, įskaitant ETIAS stebėjimo sąrašą, VIS, ECRIS-TCN ir INTERPOL duomenų bazėse. Tuo tikslu taip pat gali būti patikrinamos atitinkamos nacionalinės duomenų bazės.
45.2. Tapatybės nustatymas – asmens tapatybės (įskaitant asmens biometrinius duomenis) ir kelionės dokumentų patikrinimas, tikrinimas ES duomenų bazėse siekiant nustatyti galimą grėsmę vidaus saugumui;
45.3. Sveikatos ir pažeidžiamumo įvertinimas – preliminarūs patikrinimai, kuriais nustatomi asmenys, kuriems reikia sveikatos priežiūros, bei asmenys, keliantys grėsmę visuomenės sveikatai;
45.4. Nukreipimas į tolimesnes procedūras – asmens nukreipimas į tarptautinės apsaugos procedūrą arba grąžinimo procedūrą pagal Direktyvą 2008/115/EB.
46. Screening reglamento nuostatos tiesiogiai siejasi su VSATIS funkcionalumu. VSATIS kontekste Screening procedūrų įgyvendinimas apima:
46.1. Screening metu surinktų duomenų (asmens duomenų (įskaitant biometriją), kelionės dokumentų, saugumo patikrinimų rezultatų) fiksavimą, tvarkymą ir automatizuotą šių duomenų perdavimą į MIGRIS sistemą;
46.2. automatizuotą užklausų vykdymą ES informacinėse sistemose (SIS, VIS, AIS, ETIAS, EURODAC, ECRIS-TCN, ESP, CIR, MID) per ESP komponentą;
46.3. automatizuotą užklausų vykdymą nacionalinėse duomenų bazėse; 
46.4. Screening procedūrų vykdymą tiek stacionariuose, tiek mobiliuose postuose, naudojant stacionarius ir nešiojamus/mobilius įrenginius.

47. Šiame poskyryje pateikiamas VSATIS sąveikos su ES informacinėmis sistemomis loginis modelis, atspindintis planuojamą architektūrą ir pagrindinius duomenų mainų scenarijus. Šios Techninės specifikacijos objektą sudaro VSATIS integracinio ir kliento komponentų  modernizavimas, pritaikant Screening reglamento reikalavimams. VSATIS loginis sąveikos modelis turi būti tikslinamas projektavimo etape.
48. VSATIS yra nacionalinė informacinė sistema, kuri inicijuoja užklausas, apdoroja gautus atsakymus ir užtikrina sąveiką su ES informacinėmis ir nacionalinėmis sistemomis per skirtingus integracijos mechanizmus.
49. Modernizuojamoje VSATIS architektūroje išskiriami šie pagrindiniai komponentai: 
49.1. ESP (gRPC) užklausų funkcionalumas (kuris turi pakeisti dabar naudojamą SOAP sąsają su ES sistemomis);
49.2. komunikacijos valdymo komponentas;
49.3. situacijose jei ESP yra nepasiekiamas (užklausa neįvykdoma arba negaunamas atsakas) turi būti naudojama „fallback“ tiesioginio kreipinio į ES sistemas (gRPC procedūra);
49.4. sąveika su nacionaliniu tarpininkaujančiu komponentu – NUI.
50. ESP (gRPC) funkcionalumas VSATIS sistemoje naudojamas kaip vienas iš pagrindinių užklausų vykdymo būdų, užtikrinantis sąveiką su ES informacinėmis sistemomis per ESP komponentą.
51. Komunikacijos valdymo komponentas nustato užklausų vykdymo būdą ir užtikrina: 
51.1. užklausų siuntimą per gRPC sąsają;
51.2. automatinį perėjimą prie atsarginio mechanizmo (fallback procedūra), kai gRPC užklausa neįvykdoma arba negaunamas atsakas;
51.3. galimybę administravimo priemonėmis rankiniu būdu valdyti komunikacijos režimą (ESP  arba atsarginio/tiesioginio „fallback“).
52. VSATIS sąveika su ES informacinėmis sistemomis realizuojama naudojant šiuos pagrindinius scenarijus:
52.1. sąveikos per ESP scenarijus: 
· VSATIS formuoja ir siunčia užklausas per integruotą ESP (gRPC) funkcionalumą;
· ESP paskirsto užklausas į atitinkamas ES informacines sistemas;
· gauti rezultatai grąžinami į VSATIS tolimesniam apdorojimui.
52.2. Atsarginio/tiesioginio („fallback“ procedūros) scenarijus:
· jei užklausa per ESP neįvykdoma arba negaunamas atsakas per nustatytą laiką;
· VSATIS automatiškai pakartoja užklausą per „fallback“ operacijų mechanizmą (tiesioginiai kreipiniai į atitinkamas ES sistemas);
· užtikrinamas paslaugos tęstinumas ir patikimumas.
52.3. Asmens patikros scenarijus per NUI:
· VSATIS inicijuoja užklausas per nacionalinį komponentą NUI;
· NUI užtikrina užklausų perdavimą į ES sistemas (įskaitant AIS, ETIAS, VIS, EURODAC ir ECRIS-TCN);
·  gauti atsakymai grąžinami į VSATIS per NUI ir naudojami tolimesniam apdorojimui.
53. ES informacinės sistemos, su kuriomis sąveikauja VSATIS, apima: SIS, VIS, AIS, ETIAS, EURODAC, ECRIS-TCN, ESP, CIR, MID ir sBMS. 

[bookmark: _Toc235177776]Paslaugų vykdymui aktualūs teisės aktai
54. [bookmark: _Hlk36209604]VSATIS vystymui aktualūs šie pagrindiniais teisės aktai, kuriais turėtų vadovautis Paslaugų teikėjas:
54.1. 2024 m. gegužės 14 d. patvirtintas Europos Parlamento ir Tarybos Reglamentas (ES) 2024/1356, kuriuo nustatomas trečiųjų šalių piliečių tikrinimas prie išorės sienų ir iš dalies keičiami reglamentai (EB) Nr. 767/2008, (ES) 2017/2226, (ES) 2018/1240 ir (ES) 2019/817 (toliau – Screening Reglamentas);
54.2. 2017 m. lapkričio 30 d. patvirtintas Europos Parlamento ir Tarybos reglamentas (ES) 2017/2226, kuriuo sukuriama atvykimo ir išvykimo sistema (AIS), kurioje registruojami trečiųjų šalių piliečių, kertančių valstybių narių išorės sienas, atvykimo ir išvykimo bei atsisakymo leisti jiems atvykti duomenys, nustatomos prieigos prie AIS teisėsaugos tikslais sąlygos ir iš dalies keičiama Konvencija dėl Šengeno susitarimo įgyvendinimo ir reglamentai (EB) Nr. 767/2008 ir (ES) Nr. 1077/2011 (toliau – AIS Reglamentas);
54.3. 2018 m. rugsėjo 12 d. patvirtintas Europos Parlamento ir Tarybos reglamentas (ES) 2018/1240, kuriuo sukuriama Europos kelionių informacijos ir leidimų sistema (ETIAS) ir iš dalies keičiami reglamentai (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 ir (ES) 2017/2226 (toliau – ETIAS Reglamentas);
54.4. 2017 m. lapkričio 30 d. patvirtintas Europos Parlamento ir Tarybos reglamentas (ES) 2017/2225, kuriuo iš dalies keičiamos Reglamento (ES) 2016/399 nuostatos, susijusios su atvykimo ir išvykimo sistemos naudojimu;
54.5. 2016 m. kovo 9 d. patvirtintas Europos Parlamento ir Tarybos reglamentas (ES) 2016/399 dėl taisyklių, reglamentuojančių asmenų judėjimą per sienas, Sąjungos kodekso (Šengeno sienų kodeksas);
54.6. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (OL 2016 L 119, p. 1); 
54.7. Lietuvos Respublikos vidaus reikalų ministro 2018 m. gruodžio 4 d. įsakymas Nr. 1V-902 „Dėl 2017 m. lapkričio 30 d. Europos Parlamento ir Tarybos Reglamento (ES) 2017/2226, kuriuo sukuriama atvykimo ir išvykimo sistema (AIS), kurioje registruojami trečiųjų šalių piliečių, kertančių valstybių narių išorės sienas, atvykimo ir išvykimo bei atsisakymo leisti jiems atvykti duomenys, nustatomos prieigos prie AIS teisėsaugos tikslais sąlygos ir iš dalies keičiama konvencija Dėl Šengeno susitarimo įgyvendinimo ir reglamentai (EB) Nr. 767/2008 ir (ES) Nr. 1077/2011, ir 2018 m. rugsėjo 12 d. Europos Parlamento ir Tarybos reglamento (ES) 2018/1240, kuriuo sukuriama Europos Kelionių informacijos ir leidimų sistema (ETIAS) ir iš dalies keičiami reglamentai (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 ir (ES) 2017/2226 įgyvendinimo“ (toliau – vidaus reikalų ministro įsakymas); 
54.8. 2024 m. gegužės 14 d. Europos Parlamento ir Tarybos reglamentas (ES) 2024/1358 dėl sistemos EURODAC, skirtos biometriniams duomenims palyginti, sukūrimo siekiant veiksmingai taikyti Europos Parlamento ir Tarybos reglamentus (ES) 2024/1351 ir (ES) 2024/1350 ir Tarybos direktyvą 2001/55/EB ir nustatyti neteisėtai esančius trečiųjų valstybių piliečius ir asmenis be pilietybės, ir dėl valstybių narių teisėsaugos institucijų ir Europolo teisėsaugos tikslais teikiamų prašymų palyginti duomenis su sistemos EURODAC duomenimis, kuriuo iš dalies keičiami Europos Parlamento ir Tarybos reglamentai (ES) 2018/1240 ir (ES) 2019/818 ir kuriuo panaikinamas Europos Parlamento ir Tarybos reglamentas (ES) Nr. 603/2013;
54.9. 2019 m. gegužės 20 d. Europos Parlamento ir Tarybos reglamentas (ES) 2019/817 dėl ES informacinių sistemų sienų ir vizų srityje sąveikumo sistemos sukūrimo, kuriuo iš dalies keičiami Europos Parlamento ir Tarybos reglamentai (EB) Nr. 767/2008, (ES) 2016/399, (ES) 2017/2226, (ES) 2018/1240, (ES) 2018/1726 ir (ES) 2018/1861 bei Tarybos sprendimai 2004/512/EB ir 2008/633/TVR;
54.10. 2019 m. gegužės 20 d. Europos Parlamento ir Tarybos reglamentas (ES) 2019/818 dėl ES informacinių sistemų policijos ir teisminio bendradarbiavimo, prieglobsčio ir migracijos srityje sąveikumo sistemos sukūrimo, kuriuo iš dalies keičiami reglamentai (ES) 2018/1726, (ES) 2018/1862 ir (ES) 2019/816;
54.11. Europos Parlamento ir Tarybos reglamentas (ES) 2019/816  (ECRIS-TCN Regulation (EU) 2019/816)
54.12. Lietuvos Respublikos viešųjų pirkimų įstatymas; 
54.13. Lietuvos Respublikos valstybės informacinių išteklių valdymo įstatymas; 
54.14. Lietuvos Respublikos asmens duomenų teisinės apsaugos įstatymas; 
54.15. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“; 
54.16. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas, patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
54.17. Valstybės sienos apsaugos tarnybos prie Lietuvos Respublikos vidaus reikalų ministerijos informacinės sistemos (VSATIS) nuostatai, patvirtinti Valstybės sienos apsaugos tarnybos prie Lietuvos Respublikos vidaus reikalų ministerijos vado 2004 m. spalio 8 d. įsakymu Nr. 4-507 (Valstybės sienos apsaugos tarnybos prie Lietuvos Respublikos vidaus reikalų ministerijos vado 2019 m. birželio 4 d. įsakymo Nr. 4-252 redakcija) Paslaugų teikėjas privalo vadovautis ne tik aukščiau išvardintais, bet ir visais kitais su sutarties įgyvendinimu susijusiais teisės aktais, taip pat jų naujausiais pakeitimais ir papildymais;
54.18.  Kiti Lietuvos Respublikos teisės aktai, reglamentuojantys informacinių sistemų steigimą, kūrimą ir įteisinimą.

55.  Numatomos sudaryti Paslaugų teikimo sutarties tarp Paslaugų teikėjo ir Perkančiosios organizacijos uždaviniai: 
55.1. realizuoti VSATIS funkcinius pakeitimus ir įdiegti naujus funkcionalumus, būtinus Europos Parlamento ir Tarybos reglamento (ES) 2024/1356 nustatytų trečiųjų šalių piliečių tikrinimo (Screening) procedūrų įgyvendinimui;
55.2. sukurti ir įdiegti automatizuotas duomenų mainų sąsajas su ES informacinėmis sistemomis (SIS, VIS, AIS, ETIAS, EURODAC, ECRIS-TCN, ESP, CIR, MID, sBMS), vykdomas per NUI ir / ar ESP  komponentus, užtikrinant Screening procedūrų metu atliekamų patikrinimų realiuoju laiku vykdymą;
55.3. sukurti ir įdiegti automatizuotą VSATIS ir MIGRIS sistemų duomenų mainų sąsają, užtikrinančią nepertraukiamą Screening procedūrų tęstinumą tarp VSATIS ir MIGRIS;
55.4. suprojektuoti ir įdiegti automatizuotą užklausų vykdymą nacionalinėse duomenų bazėse (patikrinimas rizikos vertinimo ir išankstinio patikrinimo sąrašuose);
55.5. užtikrinti Screening procedūrų vykdymo funkcionalumą tiek stacionariuose, tiek mobiliuose įrenginiuose (Windows, Android ir iOS). Turi būti sukurta adaptyvi internetinė aplikacija (Responsive Web arba lygiavertė), pritaikyta naudoti tiek stacionariose, tiek mobiliosiose darbo vietose. Naudotojo sąsaja turi automatiškai prisitaikyti prie naudojamo įrenginio ekrano dydžio, orientacijos ir skiriamosios gebos, užtikrinant patogų naudojimą be papildomo mastelio keitimo ar horizontalaus slinkimo. Naudotojo sąsaja turi būti optimizuota darbui jutikliniame ekrane ir užtikrinti patogų valdymą planšetiniuose kompiuteriuose, mobiliuose telefonuose  bei kituose mobiliuosiuose įrenginiuose. Mobilioji darbo vieta turi užtikrinti tokį pat funkcionalumą kaip ir stacionari darbo vieta. Joje turi būti sudaryta galimybė atlikti visas Screening procedūrai reikalingas funkcijas, įskaitant kelionės dokumentų nuskaitymą, biometrinių duomenų surinkimą, automatizuotus patikrinimus nacionalinėse ir Europos Sąjungos informacinėse sistemose, Screening procedūros vykdymą, sprendimų priėmimą, duomenų perdavimą perėjimą į MIGRIS sistemą. Mobiliosios darbo vietos naudotojo darbo eiga ir funkcionalumas turėtų būti lygiaverčiai stacionarios darbo vietos funkcionalumui. Atsižvelgiant į tai, kad šiuo metu vykdomas mobiliųjų darbo vietų įrangos įsigijimo projektas, tiekėjas turi užtikrinti kuriamo sprendimo suderinamumą ir integraciją su perkančiosios organizacijos įsigyta mobiliąja įranga, įskaitant jos techninių galimybių panaudojimą (pvz., dokumentų skaitytuvus, biometrinių duomenų nuskaitymo įrangą, NFC, kamerą, GNSS/GPS ir kitus įrangos komponentus).
55.6. teikti pagalbą ir konsultacijas VSATIS realizavimo ir veikimo klausimais.
56. Pagrindinis Paslaugų teikimo sutarties tikslas – modernizuoti ir išplėsti VSATIS informacinę sistemą taip, kad ji užtikrintų visapusišką Reglamento (ES) 2024/1356 nustatytų Screening procedūrų techninį įgyvendinimą: nuo trečiųjų šalių piliečių tapatybės nustatymo ir tikrinimo ES duomenų bazėse iki automatizuoto duomenų perdavimo į kompetentingas nacionalines institucijas, laikantis ES sąveikumo, duomenų apsaugos ir informacijos saugumo reikalavimų bei sudaryti prielaidas tolesnei VSATIS plėtrai.
57. Nustatomi šie pagrindiniai reikalavimai vystomam VSATIS:
· turi būti užtikrintas stabilus, nenutrūkstamas ir efektyvus sistemos veikimas;
· turi būti užtikrintas duomenų apdorojimas ir mainai realiu laiku;
· turi būti modernizuotos esamos ir įgyvendintos naujos sąveikumo sąsajos su ES informacinėmis sistemomis;
· turi būti užtikrintas sistemos funkcionalumų atitiktis VSAT veiklos poreikiams;
· turi būti užtikrintas sistemos atitiktis informacijos saugos ir kibernetinio saugumo reikalavimams;
· turi būti sudarytos galimybės sistemos funkcionalumų plėtrai ir modernizavimui ateityje;
· turi būti užtikrintas garantinės priežiūros tęstinumas – nepertraukiama naujai realizuotų ir (arba) modernizuotų funkcionalumų garantinė priežiūra, šalinant nustatytus defektus ir užtikrinant tinkamą sistemos veikimą visą garantinį laikotarpį.

[bookmark: _Toc235177779]Konkretūs uždaviniai
58. 4.1 skyriuje nurodyti uždaviniai įgyvendinami vykdant šias Paslaugų teikimo veiklas, apimančias visą VSATIS vystymo projekto gyvavimo ciklą:
58.1. Analizė ir projektavimas – detalios poreikių analizės atlikimas ir VSATIS vystymo projekto parengimas pagal šios Techninės specifikacijos reikalavimus;
58.2. Techninės dokumentacijos parengimas ir atnaujinimas – VSATIS techninės dokumentacijos (architektūros aprašymo, duomenų bazių struktūrų ir sąsajų schemų, integracinių sąsajų specifikacijų, naudotojų vadovų ir kt.) parengimas ir (ar) atnaujinimas;
58.3. Realizavimas – Techninėje specifikacijoje aprašytų funkcionalumų ir integracinių sąsajų sukūrimas, modernizavimas ir įdiegimas;
58.4. Vidinis testavimas – sukurtų funkcionalumų ir integracinių sąsajų vidinio testavimo atlikimas pateikiant testavimo įrodymus;
58.5. Atitikties testavimas (CT) – atitikties testų vykdymas pagal eu-LISA nustatytus reikalavimus ir jų rezultatų pateikimas;
58.6. Diegimas – sukurto (modifikuoto) VSATIS funkcionalumo diegimas į mokymų, testavimo ir produkcines aplinkas;
58.7. Bandomoji eksploatacija – sukurtų (modifikuotų) VSATIS funkcionalumų bandomosios eksploatacijos vykdymas pagal parengtą planą;
58.8. Garantinė priežiūra – garantinės priežiūros paslaugų teikimas pagal 4.1 skyriuje nustatytą tęstinumo principą.
59. Konkretūs Paslaugų teikimo reikalavimai, jų apimtis ir įgyvendinimo sąlygos nustatomi šios Techninės specifikacijos 5 skyriuje.
60. Atsižvelgiant į VSATIS veiklos poreikius, konkretūs uždaviniai gali būti detalizuojami ir tikslinami Sutarties vykdymo metu, neviršijant šioje Techninėje specifikacijoje nustatytos apimties ir reikalavimų.

61. [bookmark: _Ref231365689]Paslaugų teikimo rezultatas – pilna apimtimi pagal VSAT veiklos poreikius, šios Techninės specifikacijos reikalavimus, taikomus Europos Sąjungos ir nacionalinius teisės aktus, taip pat atitinkamų ES informacinių sistemų (įskaitant SIS, VIS, AIS, ETIAS, EURODAC, ECRIS-TCN, ESP, CIR, MID, sBMS) techninę dokumentaciją sukurti, modernizuoti, įdiegti ir ištestuoti VSATIS funkcionalumai bei integracinės sąsajos.
62. Paslaugų teikimo rezultatas apima:
62.1. parengtą VSATIS vystymo projektą;
62.2. įgyvendintus VSATIS funkcionalumus ir jų patobulinimus;
62.3. įdiegtas ir veikiančias integracines sąsajas su išorinėmis sistemomis;
62.4. įgyvendintus duomenų apdorojimo ir mainų sprendimus;
62.5. sėkmingai atliktus testavimo darbus, įskaitant atitikties (CT) testus;
62.6. atliktą sukurto (modifikuoto) VSATIS funkcionalumo diegimą į mokymų, testavimo ir produkcinę aplinkas;
62.7. parengtą ir suderintą dokumentaciją;
62.8. suteiktą garantinę priežiūrą.
63. [bookmark: _Ref231512757]VSATIS vystymo paslaugos turi būti teikiamos laikantis eu-LISA parengtame Integruoto planavimo dokumente (bus pateiktas Paslaugų teikėjui Sutarties vykdymo metu) nurodytų terminų:
63.1.  CT testai su ESP / IO komponentais turi būti atlikti ir patvirtinti eu-LISA iki 2027 m. kovo 1 d.;
63.2. VSATIS sąsajos su Atvykimo ir išvykimo sistema (AIS) per Europos paieškos portalą (ESP) perjungimas turi būti atliktas iki 2027 m. liepos 30 d.;
63.3. VSATIS sąsajų su Europos Sąjungos sąveikumo komponentais (ESP / IO) įdiegimas Screening procedūrų vykdymo apimtyje turi būti atliktas iki 2027 m. gruodžio 30 d.;
63.4. VSATIS sąsajos su MIGRIS turi būti įdiegtos iki 2027 m. gruodžio 30 d.
64. Nurodyti terminai gali būti tikslinami atsižvelgiant į eu-LISA agentūros pateiktus Integruoto planavimo dokumento pakeitimus.
65. Paslaugų rezultatai laikomi tinkamai įgyvendintais, kai jie atitinka šios Techninės specifikacijos ir eu-LISA techninės dokumentacijos (ICD – angl. Interface Control Document, TDD – angl. Test Design Description, DTS – angl. Detailed Technical Specification ir kt.) reikalavimus ir yra patvirtinti Paslaugų perdavimo–priėmimo aktu.

[bookmark: _Toc235177783]Bendrieji funkciniai reikalavimai
66. Diegiant naujus VSATIS funkcionalumus, turi būti pakartotinai naudojami esami sistemos komponentai, kiek tai techniškai pagrįsta ir efektyvu. Esant poreikiui, esami funkcionalumai (komponentai) turi būti modifikuojami ar pritaikomi taip, kad būtų užtikrintas jų suderinamumas su naujai diegiamais funkcionalumais (komponentais) ir integracijomis bei išlaikytas nenutrūkstamas ir efektyvus VSATIS veikimas. 
67. Funkciniai reikalavimai apima:
67.1. sąveikumo su Europos Sąjungos informacinėmis sistemomis įgyvendinimą; 
67.2. duomenų paieškos, apdorojimo ir mainų funkcionalumų plėtrą;
67.3. VSATIS procesų, informacijos atvaizdavimo ir saugojimo patobulinimus;
67.4. komunikacijos valdymo sprendimų įgyvendinimą;
67.5. asmens patikros procesų realizavimą;
67.6. kitus su VSATIS funkcionalumais susijusius reikalavimus.

68. Integracijos turi atitikti taikomus Europos Sąjungos teisės aktus, reglamentuojančius SIS, VIS, AIS/EES, ETIAS, EURODAC, ECRIS-TCN ir Sąveikumo komponentus, Bendrąjį duomenų apsaugos reglamentą (BDAR) bei nacionalinius teisės aktus, reglamentuojančius valstybės informacines sistemas ir kibernetinį saugumą.
69. Integracijos turi būti realizuojamos užtikrinant saugų duomenų perdavimą, sistemos patikimumą bei prieinamumą ir sudarant galimybes tolesniam jų plėtojimui ir keitimui.
70. Atsižvelgiant į galimus eu-LISA techninių dokumentų pakeitimus bei VSAT veiklos poreikius, konkretūs techniniai sprendiniai ir jų apimtis gali būti tikslinami, nepažeidžiant šios Techninės specifikacijos tikslų ir reikalavimų.

71. VSATIS turi užtikrinti sąveiką su Europos Sąjungos informacinėmis sistemomis, naudojant tiek tiesioginius, tiek netiesioginius (per ESP) integracijos mechanizmus.
72. Sąveika turi būti realizuojama šiais būdais:
72.1. per Europos paieškos portalo (ESP) sąsają (gRPC);
72.2. tiesiogine sąsaja su ES informacinėmis sistemomis (gRPC);
72.3. per nacionalinį komponentą NUI (asmens patikros scenarijuose).
73. Kuriant integracijas su ES informacinėmis sistemomis, turi būti vadovaujamasi eu-LISA valdomų didelės apimties informacinių sistemų technine dokumentacija ir joje pateiktais reikalavimais. Atitinkamų informacinių sistemų techninė dokumentacija (ICD – angl. Interface Control Document, TDD – angl. Test Design Description, DTS – angl. Detailed Technical Specification ir kt.) Paslaugų teikėjui bus pateikta Sutarties vykdymo metu.

74. VSATIS turi būti įgyvendinta integracija per Europos paieškos portalą (ESP), užtikrinanti vieningos užklausos pateikimą į kelias ES informacines sistemas vienu metu.
75. Turi būti realizuota integracinė sąsaja su ESP, sudaranti galimybę įdiegti eu-LISA nustatytas sąsajas, įskaitant gRPC pagrindu veikiančius integracinius sprendimus ir palaikanti ne mažiau kaip 22 skirtingų tipų užklausas.
76. ESP integracinė sąsaja turi sudaryti sąlygas:
76.1. vykdyti asmens paieškos, verifikacijos ir identifikacijos procesus;
76.2. formuoti ir perduoti užklausas pagal nustatytus duomenų modelius;
76.3. gauti ir apdoroti agreguotus atsakymus iš kelių susietų sistemų;
76.4. pateikti rezultatus naudotojui struktūruota ir interpretuojama forma.
77. VSATIS turi gebėti priimti iš ESP gaunamus agreguotus atsakymus iš kelių susietų informacinių sistemų, juos nuosekliai apdoroti ir susisteminti, užtikrinant korektišką rezultatų interpretavimą. Gauti duomenys turi būti pateikiami naudotojui aiškia, struktūruota ir sprendimų priėmimui tinkama forma, išlaikant ryšį su pirminiais duomenų šaltiniais.
78. VSATIS turi užtikrinti patikimą ir efektyvų užklausų vykdymą, įskaitant reikiamą našumo lygį, stabilų veikimą bei gebėjimą apdoroti kelias lygiagrečias užklausas, išlaikant duomenų vientisumą ir atsakymų pateikimo nuoseklumą.
79. Jei išsiuntus užklausą per ESP per nustatytą laiką negaunamas atsakymas arba gaunamas techninis klaidos pranešimas, sistema turi automatiškai pakartoti tą pačią užklausą per tiesioginę gRPC sąsają su atitinkama ES informacine sistema (pvz., AIS, ETIAS).
80. Integracija turi būti įgyvendinta užtikrinant sklandų sąveikumą su ESP ir kitais susijusiais komponentais viso užklausų vykdymo ciklo metu, vadovaujantis naujausiais eu-LISA pateiktais ICD dokumentais (įskaitant, bet neapsiribojant: EES for Screening, VIS for Screening, EESIO, ESPIO). Eu-LISA techninė dokumentacija Paslaugų teikėjui bus pateikta Sutarties vykdymo metu.
81. ESP užklausos turi apimti šias funkcijas (sąrašas neišsamus):
81.1. asmens paieška, verifikacija ir identifikacija;
81.2. duomenų įvedimas, keitimas ir tikslinimas;
81.3. keliautojo duomenų peržiūra ir analizė;
81.4. buvimo viršijimo (angl. overstay) nustatymas ir ataskaitų generavimas;
81.5. leidimų ir autorizacijų valdymas;
81.6. pranešimų apdorojimas ir mainai;
81.7. AIS bylų paieška ir susijusių duomenų apdorojimas.
82. Kiekviena užklausa turi užtikrinti duomenų validavimą, perdavimą per ESP sąsają, atsakymo apdorojimą ir klaidų valdymą.
83. Užklausos per ESP turi būti valdomos ir vykdomos griežtai naudojant atitinkamus eu-LISA apibrėžtus ESP profilius, kurie turi būti susieti su VSATIS naudotojų teisių ir rolių mechanizmu.
84. Turi būti atliktas atsakymų į ESP užklausas „humanizavimas“, t. y. užklausų procedūrose naudojamų techninių pranešimų ar klaidų kodų automatinis susiejimas su naudotojams aiškiai suprantamais paaiškinimais lietuvių kalba.
85. Konkretus užklausų sąrašas, techniniai pavadinimai, duomenų modeliai ir įgyvendinimo detalės tikslinami analizės ir projektavimo etapuose, vadovaujantis eu-LISA technine dokumentacija ir VSAT veiklos poreikiais.

86. Lentelėje 4 pateiktas preliminarus ESP (gRPC) užklausų sąrašas.

Lentelė 4. Užklausų sąrašas ir jų atitikties testavimo reikalavimai
	ID 
	Užklausos pavadinimas (anglų kalba)
	Reikalavimas
	Trumpas aprašymas
	Testavimo kriterijus

	Asmens paieškos ir verifikacijos / identifikacijos procesas

	FR-ESP-01
	SearchByPersonalDataInEES
	Asmens paieškos užklausa
	VSATIS turi užtikrinti galimybę vykdyti asmens paiešką per ESP pagal asmens identifikacinius duomenis
	Grąžinamas asmens AIS bylų sąrašas

	FR-ESP-02
	SearchByPersonalDataInVIS
	Asmens paieškos užklausa
	VSATIS turi užtikrinti galimybę vykdyti asmeniui priklausančių vizų paiešką per ESP pagal asmens identifikacinius duomenis
	Grąžinamos asmeniui priklausančios vizos

	FR-ESP-03
	 IdentificationInEES
	Asmens identifikacijos užklausa
	VSATIS turi užtikrinti galimybę identifikuoti asmenį
	Grąžinamos asmens AIS bylos

	FR-ESP-04
	SearchByTravelDocument
	Asmens paieškos užklausa
	VSATIS turi užtikrinti galimybę vykdyti asmens paiešką per ESP pagal asmens kelionės dokumento duomenis
	Grąžinamos asmens AIS bylos

	FR-ESP-05
	SearchByVSN
	Asmens vizos paieškos užklausa
	VSATIS turi užtikrinti galimybę vykdyti asmens vizos duomenų paiešką per ESP pagal asmens vizos įklijos numerį 
	 Grąžinamos asmeniui priklausančios vizos

	FR-ESP-06
	 IdentificationInVIS
	 Asmens identifikacijos užklausa
	VSATIS turi užtikrinti galimybę identifikuoti asmenį
	 Grąžinamos asmeniui priklausančios vizos

	FR-ESP-07
	 VerificationByFIInEES
	 Asmens verifikacijos užklausa
	VSATIS turi užtikrinti galimybę verifikuoti asmenį per ESP pagal asmens veido atvaizdą
	 Grąžinamos verifikuotos asmens AIS bylos

	FR-ESP-08
	 VerificationByFPInEES
	  Asmens verifikacijos užklausa
	VSATIS turi užtikrinti galimybę verifikuoti asmenį per ESP pagal asmens pirštų atspaudus
	 Grąžinamos verifikuotos asmens AIS bylos

	FR-ESP-09
	 VerificationByFPInVIS
	  Asmens verifikacijos užklausa
	VSATIS turi užtikrinti galimybę verifikuoti asmens vizą per ESP pagal asmens pirštų atspaudus
	 Grąžinamos verifikuotos asmeniui priklausančios vizos

	FR-ESP-10
	RequestValidation
	Užklausų validavimas
	VSATIS turi validuoti įvesties duomenis
	Netinkami duomenys atmetami

	Duomenų valdymas

	FR-ESP-11
	DataEntry
	Duomenų įvedimo, redagavimo užklausa
	VSATIS turi užtikrinti galimybę įrašyti naujus duomenis ar pakoreguoti esamus
	Duomenys sėkmingai įrašomi

	FR-ESP-12
	DataAmendment
	Duomenų įvedimo, redagavimo užklausa
	VSATIS turi užtikrinti galimybę įrašyti naujus arba keisti esamus duomenis
	Duomenys sėkmingai įrašomi

	FR-ESP-13
	AdvancedDataDeletion
	Duomenų šalinimo užklausa
	VSATIS turi užtikrinti galimybę šalinti duomenis pagal nustatytas taisykles
	Duomenys pašalinami

	FR-ESP-14
	ChangeAuthorisation
	Asmens autorizacijos keitimo užklausa
	VSATIS turi užtikrinti galimybę įvesti arba redaguoti įvestus duomenis
	Duomenys sėkmingai įrašomi

	FR-ESP-15
	Rebuttal
	Prezumpcijos paneigimo užklausa
	VSATIS turi užtikrinti galimybę įvesti arba redaguoti įvestus duomenis
	Duomenys sėkmingai įrašomi

	FR-ESP-16
	UpdateAuthority
	Duomenų įvedimo, redagavimo užklausa
	VSATIS turi užtikrinti galimybę įvesti arba redaguoti įvestus duomenis
	Duomenys sėkmingai įrašomi

	Informacijos peržiūra ir analizė

	FR-ESP-17
	RetrieveTravellerFile
	Keliautojo duomenų peržiūra
	VSATIS turi užtikrinti galimybę gauti keliautojo duomenis
	Grąžinama asmens AIS byla

	FR-ESP-18
	OverstayersReport
	Užsibuvusių asmenų ataskaitos peržiūra
	VSATIS turi generuoti užsibuvusių asmenų ataskaitas
	Sugeneruojama užsibuvusių asmenų ataskaita

	FR-ESP-19
	Calculator
	Asmens leistinos buvimo trukmės skaičiavimo funkcija
	VSATIS turi atlikti asmens leistinos buvimo trukmės skaičiavimus pagal taisykles
	Grąžinama likusi leistina asmens buvimo trukmė

	FR-ESP-20
	SearchAuthority
	Institucijos paieška ir duomenų peržiūra
	VSATIS turi atlikti institucijų paiešką
	Grąžinamas institucijų sąrašas

	Sisteminės funkcijos

	FR-ESP-21
	TravellerFileDeletionNotification
	AIS bylos šalinimas
	VSATIS turi užtikrinti informavimą apie AIS bylos pašalinimą
	Atnaujinami AIS bylos duomenys

	FR-ESP-22
	OverstayersScheduledDeletionNotification
	Asmens šalinimas iš užsibuvusių asmenų sąrašo
	VSATIS turi užtikrinti informavimą apie asmens pašalinimą iš užsibuvusių asmenų sąrašo
	Atnaujinamas užsibuvusių asmenų sąrašas



[bookmark: _Toc235177787]Reikalavimai asmens patikros funkcionalumui
87. Vykdant asmens patikros procesą, VSATIS turi inicijuoti užklausas į ES informacines sistemas per nacionalinį komponentą NUI, užtikrinantį sąveiką su ES centrinėmis sistemomis.
88. VSATIS turi užtikrinti:
88.1. užklausų formavimą ir perdavimą per ESP bei tiesiogiai į ES sistemas;
88.2. atsakymų priėmimą ir apdorojimą;
88.3. rezultatų pateikimą naudotojui;
88.4. duomenų nuoseklumą ir atsekamumą.
89. Asmens patikros funkcionalumo įgyvendinimo apimtyje numatomi šie pagrindiniai uždaviniai:
89.1. VSATIS procesų, informacijos atvaizdavimo ir duomenų saugojimo patobulinimai, susiję su asmens patikros procedūrų vykdymu;
89.2. sąveikos su ES informacinėmis sistemomis užtikrinimas per NUI ir ESP sąveikumo komponentus, įskaitant užklausų į SIS, VIS, AIS, ETIAS, EURODAC, ECRIS-TCN ir sBMS sistemas inicijavimą;
89.3. patikrinimų nacionalinėse duomenų bazėse įgyvendinimas, sukuriant dvi naujas integracijas – rizikos vertinimo ir išankstinių keliautojų sąrašų;
89.4. kelionės dokumentų, leidimų gyventi bei visų tipų vizų MRZ ir QR kodų nuskaitymas, atliekant integraciją su šiuo metu naudojamais dokumentų skaitytuvais ir naujai įsigyjamais mobiliaisiais įrenginiais;
89.5. paieškos formose turi būti realizuotas asmenvardžių transliteracijos funkcionalumas, suderintas su Šengeno informacinės sistemos (SIS) transliteracijos algoritmu, leidžiantis atlikti paiešką iš tarptautinių, kirilicos ar graikų kalbos simbolių;
89.6. gautų atsakymų apdorojimas, atvaizdavimas ir panaudojimas sprendimų priėmimo procesuose.
90. Detalūs asmens patikros proceso reikalavimai ir sąveikos scenarijai nustatomi analizės etape, atsižvelgiant į nacionalinių komponentų architektūrą ir eu-LISA nustatytus sąveikumo principus.

[bookmark: _Toc235177788]Reikalavimai integracijai su Screening komponentais
91. Įgyvendinant Reglamento (ES) 2024/1356 reikalavimus, VSATIS turi užtikrinti Screening procedūrų vykdymui reikalingas užklausas į ES informacines sistemas. Sąveika realizuojama per ankstesniame skyriuje aprašytus mechanizmus (NUI, ESP).
92. Tapatybės nustatymo procedūros metu vykdomos užklausos:
92.1. CIR – vienu užklausimu apimanti tapatybės duomenų patikra sistemose AIS, VIS, ETIAS, EURODAC ir ECRIS-TCN;
92.2. Interpol TDAWN – kelionės dokumentų patikrinimas.
93. Saugumo patikrinimo procedūros metu vykdomos užklausos: SIS, AIS, ETIAS, ETIAS stebėjimo sąrašo, VIS, ECRIS-TCN, Interpolo duomenų bazės.
94. Screening procedūroms taikomi šie papildomi reikalavimai:
94.1. užklausų rezultatai automatiškai siejami su atitinkama Screening byla;
94.2. atitikties (angl. hit) atveju sistema automatiškai informuoja pareigūną ir fiksuoja tolimesnio nagrinėjimo poreikį;
94.3. visos užklausos ir gauti atsakymai žurnalizuojami ir saugomi pagal AUDIT III reikalavimus, kaip nustatyta Reglamente (ES) 2024/1356 ir VSATIS dokumentuose;
94.4. auditavimo įrašai, perduodami į AUDIT III posistemį, privalo apimti šią detalią informaciją: kas atliko veiksmą (naudotojas), iš kokio IP adreso atliktas veiksmas, atlikimo data ir laikas, kokie duomenys atnaujinti, įterpti, pašalinti ar peržiūrėti, bei kokios paieškos frazės naudotos. Siekiant išvengti perteklinės auditavimo informacijos kaupimo, tikslūs audito įrašų darymo momentai turi būti suderinti su Perkančiąja organizacija analizės ir projektavimo etapų metu.
95. Detalūs Screening integracijos scenarijai nustatomi analizės etape.
96.  Prieigos teisės turi būti suteikiamos vadovaujantis VSATIS saugumo ir asmens duomenų apsaugos reikalavimais.
[bookmark: _Toc235177789]Naudotojų rolės
97. VSATIS naudotojų rolių ir teisių mechanizmas turi būti papildytas Screening procedūrai atlikti reikalingomis rolėmis, vadovaujantis mažiausių privilegijų ir pareigų atskyrimo principais bei eu-LISA nustatytais Screening ESP profiliais.
98. Konkretus rolių ir teisių rinkinys (įskaitant teises inicijuoti tapatybės nustatymo ir saugumo patikros užklausas, pildyti tikrinimo duomenis, fiksuoti nukreipimo sprendimus) detalizuojamas ir suderinamas su Perkančiąja organizacija analizės ir projektavimo etape.

[bookmark: _Toc235177790]Duomenų fiksavimo ir tvarkymo reikalavimai 
99. VSATIS turi užtikrinti galimybę fiksuoti ir tvarkyti visus Screening procedūros metu surinktus duomenis, įskaitant:
99.1. asmens tapatybės duomenis (vardas, pavardė, gimimo data, pilietybė);
99.2. biometrinius duomenis (pirštų atspaudus, veido atvaizdą);
99.3. kelionės dokumento duomenis ir jo tikrinimo rezultatus;
99.4. saugumo patikrinimų rezultatus;
99.5. asmens nukreipimo į tolimesnę procedūrą faktą ir pagrindą.
100. Vykdant užklausas į ES ar nacionalines sistemas, gauti paieškos rezultatai ir atitiktys (angl. hit) turi automatiškai užpildyti (angl. pre-fill) atitinkamus Screening bylos ir formų duomenų laukus, siekiant išvengti rankinio duomenų perrašymo ir klaidų.
101. Duomenų įvedimas turi būti įmanomas realiuoju laiku tiek stacionariais, tiek nešiojamaisiais įrenginiais.
102. Sistema turi užtikrinti tvarkomų duomenų vientisumą, autentiškumą ir apsaugą nuo neteisėtos prieigos ar neleistinų pakeitimų.
[bookmark: _Toc235177791]Reikalavimai ataskaitoms
103. Paslaugų teikėjas turi sudaryti duomenų modelį, leidžiantį Perkančiajai organizacijai savarankiškai formuoti statistines ir analizės ataskaitas pagal Screening procedūrų užklausų ir auditavimo duomenis. Duomenų modelis suderinamas analizės ir projektavimo etape.
104. Ataskaitų formavimui turi būti panaudota šiuo metu Perkančiosios organizacijos naudojama Qlik priemonė (arba lygiavertė), užtikrinant reikiamą duomenų pakrovimą ir sąsajas.
105. Minimalūs ataskaitų pjūviai (detalizuojami analizės etape): atliktų patikrų skaičius pagal pagrindą, laikotarpį ir vietą; atitikčių („hit") / „no-hit" pasiskirstymas pagal ES informacines sistemas; vidutinis užklausų vykdymo laikas; užklausų per ESP ir per „fallback" mechanizmą santykis; nukreipimų į tolimesnes procedūras pasiskirstymas.


[bookmark: _Toc235177792]Integracija su MIGRIS 
106. VSATIS turi užtikrinti dvikryptę automatizuotą integraciją su MIGRIS, užtikrinančią Screening procedūrų ir tolimesnių su užsieniečių teisinės padėties nustatymu susijusių veiksmų tęstinumą tarp abiejų sistemų.
107. Užbaigus patikros procedūrą, VSATIS turi automatizuotai perduoti į MIGRIS visą patikrinimo metu sukauptą informaciją, reikalingą tolimesnei Screening nagrinėjimo procedūrai, įskaitant asmens biografinius ir biometrinius duomenis, kelionės ir atvykimą leidžiančio dokumento, sienos kirtimo duomenis.
108. VSATIS asmens patikros lange turi būti įdiegtas funkcionalumas, leidžiantis pareigūnui:
108.1. inicijuoti MIGRIS dokumentų (atsisakymo leisti atvykti, sprendimo dėl grąžinimo, įpareigojimo išvykti, sprendimo dėl išsiuntimo) formavimą su iš anksto užpildytais VSATIS duomenimis;
108.2. atvaizduoti tikrinamo asmens MIGRIS bylą be papildomos paieškos.
109. Perėjimas tarp VSATIS ir MIGRIS turi vykti be papildomos autentifikacijos, naudojant bendrą CDB naudotojų autentifikavimo mechanizmą (angl. Single Sign-On). Funkcionalumas turi būti prieinamas tiek pasienio kontrolės, tiek patikrų Lietuvos Respublikos viduje metu.
110. VSATIS turi automatizuotai gauti iš MIGRIS duomenis apie atšauktus SIS perspėjimus dėl grąžinimo bei priimtų sprendimų (įpareigojimo išvykti, grąžinimo, išsiuntimo) įvykdymą ir susieti juos su atitinkama asmens byla.
111. VSATIS turi užtikrinti galimybę pareigūnui fiksuoti sprendimų dėl grąžinimo, įpareigojimo išvykti ar išsiuntimo įvykdymo duomenis, kurie perduodami į MIGRIS.
112. Duomenų perdavimo sąsaja turi užtikrinti perdavimo patvirtinimą, klaidų pranešimus, pakartotinio perdavimo mechanizmą ir žurnalizavimą (angl. audit log).
113. Integracija turi atitikti Migracijos departamento nustatytus duomenų mainų standartus ir formato reikalavimus.
114. Konkretūs techniniai sprendiniai – duomenų mainų protokolai, perduodamų duomenų laukų struktūra, naudotojo sąsajos elementų realizacija, autentifikacijos mechanizmas, sąveikos scenarijai – galutinai derinami ir gali būti tikslinami analizės bei projektavimo etape, nekeičiant pagrindinio integracijos tikslo.
115. Analizės ir projektavimo etapo rezultatai turi būti dokumentuojami parengiant VSATIS–MIGRIS sąsajos specifikaciją, kurioje aprašoma: integracijos architektūra, duomenų mainų protokolai, perduodamų duomenų struktūra ir laukų aprašymai, sąveikos scenarijai, naudotojo sąsajos elementai, autentifikacijos mechanizmas, klaidų valdymo ir žurnalizavimo principai. Specifikacija turi būti suderinta su Perkančiąja organizacija ir Migracijos departamentu bei patvirtinta prieš pradedant realizacijos darbus.
116. Atsakomybių riba tarp VSATIS ir MIGRIS
116.1. VSATIS apimtyje vykdoma Screening procedūros dalis (pre-Screening 4 pav. „Seka 1“) – asmens tapatybės nustatymas, kelionės dokumentų patikrinimas ir saugumo patikrinimas ES bei nacionalinėse duomenų bazėse, Screening metu surinktų duomenų fiksavimas bei jų automatizuotas perdavimas į MIGRIS.
116.2. Tolesni Screening procedūros veiksmai (4 pav. „Seka 2“)– preliminarus sveikatos būklės ir pažeidžiamumo įvertinimas bei sprendimų dėl nukreipimo į tarptautinės apsaugos ar grąžinimo procedūrą priėmimas – vykdomi MIGRIS, vadovaujantis MIGRIS techninės specifikacijos reikalavimais.
116.3. Tikslus VSATIS ir MIGRIS atliekamų veiksmų bei perduodamų duomenų pasiskirstymas turi būti suderintas su Perkančiąja organizacija ir Migracijos departamentu analizės ir projektavimo etape, užtikrinant procedūros tęstinumą be funkcijų dubliavimo ir be spragų.
[image: ]
4 pav. „preScreening“ schema

[bookmark: _Toc235177793]Nefunkciniai reikalavimai

[bookmark: _Toc235177794]Bendri reikalavimai įgyvendinimui
117. Paslaugų teikėjas privalo realizuoti visus Techninėje specifikacijos funkcinius ir nefunkcinius reikalavimus.
118. Šioje Techninėje specifikacijoje vartojami terminai „turi būti", „turi turėti", „turi leisti", „turi būti galimybė", „turi turėti galimybę" yra lygiaverčiai ir reiškia, kad Paslaugų teikėjas privalo sukurti ir įdiegti (ar pateikti ir įdiegti) atitinkamą funkcionalumą bei suteikti atitinkamas paslaugas. Būsimuoju laiku išreikšti reikalavimai (bus, leis, apims) nurodo siekiamą įgyvendinti būseną ir taip pat yra privalomi.
119. Šioje Techninėje specifikacijoje vartojami trumpiniai „kt.", „pan.", „ir kt.", „ir pan." ir panašūs žodžiai turi būti suprantami kaip detalios analizės reikalaujantys reikalavimai, kurių metu Paslaugų teikėjas privalo detalizuoti ir su Perkančiąja organizacija suderinti reikalavimo įgyvendinimą, sudarydamas reikiamus duomenų, objektų, atributų, funkcijų ir kitų elementų baigtinius sąrašus, būtinus atitinkamam funkcionalumui sukurti.
120.  VSATIS vystymas negali neigiamai įtakoti šiuo metu veikiančių VSATIS funkcionalumų.
121.  Paslaugų teikėjas gali siūlyti alternatyvius VSATIS architektūros realizavimo būdus, kurie užtikrintų lygiavertę ar geresnę VSATIS greitaveiką, aukštą prieinamumą, plečiamumą, interoperabilumą, palaikymą, saugumą ir patogumą. Kiekvienas siūlymas turi būti pateiktas Perkančiosios organizacijos įvertinimui kartu su SWOT analize.
122.  Paslaugų teikėjas turi užtikrinti, kad visa komunikacija Paslaugų teikimo metu vyktų lietuvių kalba. Jei pasitelkiami užsienio šalių ekspertai, Paslaugų teikėjas turi pasirūpinti vertinimo į lietuvių kalbą paslaugomis.
123. Siekiant užtikrinti šiuolaikinius naudotojų sąsajos ergonomikos reikalavimus, VSATIS vystymo metu rekomenduojama vadovautis LST EN ISO 9241-110:2006 „Žmogaus ir sistemos sąveikos ergonomika. 110 dalis. Dialogo principai (ISO 9241-110:2006)“ standartu arba lygiaverčiu.
124. Paslaugų teikėjo teikiamos paslaugos ar darbai turi nekelti grėsmės nacionaliniam saugumui. Sukurta ir modifikuota PĮ turi atitikti tarptautinius saugumo standartus LST ISO/IEC 27002:2017, LST ISO/IEC 27001:2017 ar lygiaverčius standartus.
125. Paslaugų teikėjas turi bendradarbiauti su kitais VSATIS projektų vykdytojais, paslaugų teikėjais, duomenų teikėjais ir gavėjais, siekiant užtikrinti kuriamų funkcionalumų suderinamumą su esama VSATIS aplinka.
126. Bendradarbiavimas apima, bet neapsiriboja: konsultavimą dėl sukurtų ar modifikuotų funkcionalumų veikimo, pastabų teikimą dokumentacijai, VSATIS funkcionalumų diegimo planavimą ir derinimą, kuriamų sprendimų suderinamumo su esamais funkcionalumais užtikrinimą.

[bookmark: _Toc235177795]Reikalavimai projekto ir kokybės valdymui
127. Paslaugų teikėjas ir Perkančioji organizacija turi paskirti projekto vadovus, atsakingus už komunikaciją tarp Paslaugų teikėjo komandos, Perkančiosios organizacijos ir kitų suinteresuotų šalių.
128. Per 10 (dešimt) darbo dienų nuo Sutarties įsigaliojimo Paslaugų teikėjas turi pateikti Paslaugų teikimo reglamentą, kuriame detalizuojami Paslaugų teikimo etapai, jų rezultatai (pateiktys), dalyvių vaidmenys ir atsakomybės, komunikacijos būdai, pagrindiniai riboženkliai (angl. milestones) ir Perkančiosios organizacijos nurodytus terminus atitinkantis detalus projekto vykdymo grafikas. Paslaugų teikimo reglamentas turi būti suderintas su Perkančiąja organizacija ne vėliau kaip per 20 (dvidešimt) darbo dienų nuo Sutarties įsigaliojimo.
129. Paslaugų teikimo metu Paslaugų teikėjas ne rečiau kaip kartą per mėnesį turi rengti tarpines veiklos ataskaitas, kuriose aprašomos įgyvendintos, vykdomos ir nepradėtos veiklos bei aktualios rizikos. Patvirtinus ataskaitą, atnaujinamas projekto vykdymo grafikas.
130. Projekto kokybei užtikrinti Paslaugų teikėjas turi parengti ir reguliariai atnaujinti šiuos registrus: susijusių asmenų, rizikų, problemų / klausimų, pakeitimų ir papildomų paslaugų. Detalus registrų turinys ir pildymo tvarka nurodomi Paslaugų teikimo reglamente; informacija apie pokyčius teikiama tarpinėse ataskaitose ir projekto pažangos susitikimuose.
131. Įvykus susitikimams projekto klausimais, Paslaugų teikėjas turi parengti ir pateikti derinti susitikimų protokolus, kuriuose aprašomi aptarti klausimai ir priimti sprendimai.
132. Projekto pabaigoje Paslaugų teikėjas turi parengti galutinę projekto įvykdymo ataskaitą, kuri pateikiama per 5 (penkias) darbo dienas nuo visų Paslaugų (išskyrus garantinę priežiūrą) suteikimo pabaigos.
[bookmark: _Toc185846957][bookmark: _Toc217311712][bookmark: _Toc235177796][bookmark: _Hlk202188706]Reikalavimai pakeitimų valdymui
133. Šioje Techninėje specifikacijoje ar kituose Paslaugų teikimo sutarties prieduose nustatyti funkciniai ir (arba) nefunkciniai reikalavimai gali būti keičiami Paslaugų teikėjo ar PO iniciatyva Paslaugų teikimo sutartyje nustatyta tvarka, nepažeidžiant Viešųjų pirkimų įstatyme numatytų viešųjų pirkimų principų ir pirkimo tikslo. 
134. Pakeitimų atsiradimas gali būti sąlygojamas aplinkybių, kurios atsiranda arba tampa žinomos po Sutarties sudarymo, jų atsiradimo pasiūlymo pateikimo ar Sutarties sudarymo metu nebuvo galima protingai numatyti ir kontroliuoti, taip pat, iš anksto įvertinti ir jų atsiradimo rizikos.
135. Tokie pakeitimai turi būti įforminami Paslaugų teikėjui ir PO patvirtinus reikalingą pakeitimą raštu Paslaugų teikimo sutartyje nustatyta tvarka ir esant visoms šioms aplinkybėms:
135.1. pakeitimas yra dokumentuotas, nurodant jo poreikį, poveikį, kritiškumo laipsnį (neesminis, vidutinis, kritinis) ir pasekmes;
135.2. pakeitimas nėra esminis Viešųjų pirkimų įstatymo prasme, t. y. juo nekeičiamas pirkimo objektas ar Sutarties pobūdis, ir dėl jo Perkančioji organizacija nepraranda galimybės pasiekti Projekto tikslų;
135.3. pakeitimas buvo / yra pažymėtas testavimo plane ir bus papildomai ištestuotas;
135.4. pakeitimas yra autorizuotas (pasirašytas PO įgalioto asmens);
135.5. atlikti su pakeitimu susiję techninės dokumentacijos pakeitimai;
135.6. apie pakeitimą tinkamai informuotos visos Projektu suinteresuotos šalys, kurių veiklai pakeitimas gali turėti įtakos.

[bookmark: _Ref36208349][bookmark: _Toc235177797]Reikalavimai saugumui ir slaptumui (konfidencialumui)
136. VSATIS turi būti vystoma (modernizuojama) atsižvelgiant į teisės aktų saugumo reikalavimus keliamus svarbiai informacijai (vadovaujantis Lietuvos Respublikos Vyriausybės 2013 m. liepos 24 d. nutarimas Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“).
137. VSATIS turi būti vystoma atsižvelgiant į kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų, patvirtintų Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“ reikalavimus.
138. Turi būti vystoma atsižvelgiant į 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyvos 95/46/EB (Bendrasis duomenų apsaugos reglamentas arba Reglamentas (ES) 2016/679) reikalavimus.
139. VSATIS turi būti vystoma atsižvelgiant į Lietuvos Respublikos kibernetinio saugumo įstatymą, Organizacinių ir techninių kibernetinio saugumo reikalavimų, taikomų ypatingos svarbos informacinei infrastruktūrai ir valstybės informaciniams ištekliams, aprašu, patvirtintu Lietuvos Respublikos Vyriausybės 2016 m. balandžio 20 d. nutarimu Nr. 387 „Dėl Organizacinių ir techninių kibernetinio saugumo reikalavimų, taikomų ypatingos svarbos informacinei infrastruktūrai ir valstybės informaciniams ištekliams, aprašo patvirtinimo“.
140. Turi būti vystoma atsižvelgiant į VSATIS duomenų saugos nuostatus (patvirtinti Valstybės sienos apsaugos tarnybos prie Lietuvos Respublikos vidaus reikalų ministerijos vado)  ir saugos politiką įgyvendinančius dokumentus.
141. Vystymo metu įdiegta programinė įranga (sukurti ar modifikuoti VSATIS funkcionalumai) negali turėti OWASP Top 10 ar CWE/SANS TOP 25 sąrašuose nurodytų pažeidžiamumų, kurių įvertis pagal Bendrąją pažeidžiamumų vertinimo sistemą (CVSS, 3 ar vėlesnė versija) yra 5 arba didesnis. Nustačius tokius pažeidžiamumus, jie privalo būti pašalinti iki bandomosios eksploatacijos pradžios.
142. Sukurti (modifikuoti) VSATIS funkcionalumai turi būti apsaugoti nuo:
142.1. neautentifikuotos prieigos;
142.2. nesankcionuoto naudotojo sesijos perėmimo;
142.3. nesankcionuoto duomenų perėmimo ar jų įterpimo;
142.4. žalingo kodo įterpimo (angl. Injection, XSS (Cross-sitescripting));
142.5. kitų saugumo pažeidimų, kurie įvardijami OWASP TOP 10 (https://www.owasp.org) periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų.
142.6. Turi būti numatyta apsauga nuo kenkėjiško kodo įkėlimo į aplikaciją (pavyzdžiui, apribota galimybė įkelti bylas su plėtiniais .com, .exe, .bat ir pan.).
143. Aplikacijų ryšys su darbo vietomis (interneto naršyklėmis ir/ar aplikacijomis) turi būti šifruojamas naudojant SSL (angl. Secure Socket Layer) arba kitas lygiavertes šifravimo priemones.
144. Apie kibernetinį incidentą, įvykusį Paslaugų teikėjo tinklų ir informacinių sistemų infrastruktūroje, Paslaugų teikėjas turi informuoti Perkančiąją organizaciją šiais terminais: nedelsiant, bet ne vėliau kaip per 24 valandas nuo sužinojimo apie didelį kibernetinį incidentą – pateikti ankstyvąjį perspėjimą; ne vėliau kaip per 72 valandas nuo sužinojimo apie kitą kibernetinį incidentą – pateikti ankstyvąjį perspėjimą; ne vėliau kaip per 1 mėnesį – pateikti galutinę ataskaitą pagal Kibernetinio saugumo įstatymo reikalavimus.
145. Perkančioji organizacija (ar jos įgalioti asmenys) turi teisę atlikti Paslaugų teikėjo atitikties Organizacinių ir techninių kibernetinio saugumo reikalavimų aprašui (patvirtintam LRV 2018-08-13 nutarimu Nr. 818) auditą; Paslaugų teikėjas privalo sudaryti sąlygas tokiam auditui.
146. Paslaugų teikėjas ne rečiau kaip kartą per metus, taip pat įvykus esminiams pokyčiams ar dideliam incidentui, turi atlikti savo valdomų tinklų ir informacinių sistemų rizikos vertinimą ir atitikties vertinimą; Perkančiajai organizacijai pareikalavus – pateikti tai patvirtinančią informaciją.
147. Paslaugų teikėjui fizinė prieiga prie Perkančiosios organizacijos infrastruktūros nesuteikiama; loginė prieiga prie kūrimo / testavimo aplinkų suteikiama per saugų VPN, per Perkančiosios organizacijos kontroliuojamą nuotolinį darbalaukį, kuriame visi veiksmai fiksuojami. Prieiga prie gamybinės aplinkos nesuteikiama.


[bookmark: _Toc235177798]Reikalavimai dokumentacijai 
148. Paslaugų teikėjas rengdamas dokumentus turi vadovautis aktualiomis teisės aktų redakcijomis.
149.  Visa su VSATIS programinės įrangos vystymu ir diegimu susijusi medžiaga ir dokumentai turi būti teikiami lietuvių kalba bei vartojant dalykinės srities terminiją. Esant poreikiui dalis medžiagos ir dokumentų gali būti pateikiami anglų kalba.
150. Paslaugų teikėjo rengiama dokumentacija turi būti aiški, vartojami terminai ir sąvokos apibrėžti ir suprantami Perkančiajai organizacijai, dėstoma informacija nedviprasmiška, neprieštaringa, aprašyti funkcionalumai patikrinami testavimo metu.
151. Visi Paslaugų teikėjo parengti dokumentai turės būti suderinti su Perkančiąja organizacija. 
152. [bookmark: _Ref23259772]Perkančioji organizacija įsipareigoja pateikti pastabas derinimui pateiktiems dokumentams tokiais terminais:
152.1. iki 100 puslapių dokumento: 
152.1.1. pirma versija - per 8 darbo dienas ar kitą sutartą terminą, 
152.1.2. po pastabų pataisyta dokumento versija – per 5 darbo dienas ar kitą sutartą terminą,
152.2. virš 100 puslapių dokumento: 
152.2.1. pirma versija - per 10 darbo dienų ar kitą sutartą terminą, 
152.2.2. po pastabų pataisyta dokumento versija – per 8 darbo dienas ar kitą sutartą terminą
153. Paslaugų teikėjas dokumentus tikslina ir teikia ne ilgiau kaip per 10 darbo dienų nuo pastabų gavimo dienos.
154. Paslaugų teikėjo rezultatai derinami su Perkančiąja organizacija ne daugiau kaip 2 (dviem) iteracijomis, jeigu nesutarta kitaip. 
155. Perkančioji organizacija turi teisę per derinimui skirtus terminus atsisakyti teikti pastabas pirmai dokumento versijai, jeigu ji nėra tinkama derinimui ir pastabų teikimui.
156. Atsisakius teikti pastabas dokumentui, laikoma, jog dokumentas nėra pateiktas derinimui ir pastabų teikimui.
157. Vystymo metu Paslaugų teikėjui atlikus pakeitimus programinėje įrangoje atitinkamai turi būti atlikti atnaujinimai VSATIS techninėje dokumentacijoje (VSATIS architektūros aprašymą, duomenų bazių struktūrų ir sąsajų schemas, sąsajų tarp vidinių ir išorinių sistemų aprašymus, naudojamų saugumo užtikrinimo, sistemos plečiamumo ir aukšto pasiekiamumo sprendimų aprašymus, VSATIS integracinių sąsajų specifikacijas, vartotojų ir administratorių/administravimo vadovus/instrukcijas  ir kt.).
158. VSATIS techninio aprašymo (specifikacijos) projektas rengiamas laikantis Valstybės informacinės sistemos gyvavimo ciklo valdymo metodikos, patvirtintos Informacinės visuomenės plėtros komiteto prie Susisiekimo ministerijos direktoriaus 2014 m. vasario mėn. 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“ 4 priedo Valstybės informacinės sistemos techninio aprašymo (specifikacijos) rengimo reikalavimų. Dokumento projektas turi būti parengtas ir pateiktas derinti Perkančiajai organizacijai atlikus esminius VSATIS pakeitimus.
159. VSATIS nuostatų pakeitimo projektas rengiamas laikantis Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2024 m. gegužės 15 d. nutarimą Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“. Dokumento projektas turi būti parengtas ir pateiktas derinti Perkančiajai organizacijai atlikus esminius VSATIS pakeitimus. 
160. [bookmark: _Ref23259786]Dokumentų galutinės versijos turi būti pateiktos elektroniniu (MS Word arba kitu su Perkančiąja organizacija suderintu redagavimui tinkamu formatu), o atskirtu Perkančiosios organizacijos nurodymu - popierinės.
161. Preliminarios (projektinės) dokumentų versijos turi būti pateikiamos elektroniniu formatu elektroninio ryšio priemonėmis. Pastabos bei korekcijos dokumentų projektuose turi būti teikiamos MS Office programinio paketo (ar lygiaverčio) pakeitimų sekimo (angl. track changes) bei komentavimo funkcijomis. Turi būti vykdomas pateikiamų dokumentų versijavimas (versijų kontrolė).
162. Analizės ir projektavimo etape Paslaugų teikėjas turi parengti panaudos atvejus (angl. use case) – panaudos atvejų diagramas ir detalius aprašymus, nurodant pagrindinę, alternatyvią ir išimtinę eigą bei apribojimus, naudojant UML ar lygiavertę notaciją. Sudėtingesni panaudos atvejai detalizuojami veiklos procesų diagramomis (UML activity, BPMN ar lygiavertėmis).
163. Analizės ir projektavimo etape Paslaugų teikėjas turi parengti ir su Perkančiąja organizacija suderinti detalią Screening procedūros naudotojų rolių ir teisių matricą, paremtą „mažiausių privilegijų“ (angl. least privilege) ir „būtina žinoti“ (angl. need-to-know) principais. Matricoje turi būti aiškiai atskirtos administratoriams ir galutiniams naudotojams priskiriamos teisės.
164. Turi būti atliktas visų šios Techninės specifikacijos funkcinių ir nefunkcinių reikalavimų susiejimas (atsekamumo matrica) su analizės–projektavimo dokumento turiniu (skyriais, panaudos atvejais, diagramomis), tokia forma, kad būtų aišku, kaip projektuojamas ir realizuojamas kiekvienas reikalavimas.
[bookmark: _Toc235177799]Reikalavimai mokymams
165. Paslaugų teikėjas pagal su Perkančiąja organizacija suderintą mokymų planą turi apmokyti būsimus naudotojus naudotis sukurtu (modifikuotu) VSATIS funkcionalumu.
166. Turi būti apmokyta ne mažiau kaip 20 naudotojų (VSAT pareigūnų), vienos grupės mokymų trukmė – ne mažiau kaip 4 val. Tikslus dalyvių skaičius suderinamas ir nurodomas mokymų plane.
167. Paslaugų teikėjas atsakingas už mokymų medžiagos ir priemonių parengimą (lietuvių kalba, iliustruota naudotojo sąsajos ekranvaizdžiais); Perkančioji organizacija atsakinga už mokymų vietą (mokymai gali vykti nuotoliniu būdu).
168. Mokymai turi būti atlikti iki bandomosios eksploatacijos pradžios.

[bookmark: _Toc235177800]Reikalavimai architektūrai
169. Siekiant užtikrinti esamą VSATIS integralumą ir išsaugoti įdėtas Perkančiosios organizacijos investicijas (investment saving), Paslaugų teikėjas, siūlydamas programinės įrangos pakeitimų bei vystymo (modernizavimo) realizavimo būdus, turi atsižvelgti į jų suderinamumą su jau įdiegtais VSATIS sprendimais, taip pat jų atitikimą VSATIS architektūros reikalavimams.
170. [bookmark: _Hlk50021779] VSATIS turi užtikrinti aukštą prieinamumą (angl. High availability), ne mažiau kaip 99,9% per metus, kuris gali būti realizuojamas operacinių sistemų funkcionalumu, techninės įrangos galimybėmis ar kitos programinės įrangos pagalba. Aukštas prieinamumas turi būti realizuojamas aplikacijos lygyje, integracijų lygyje ir duomenų lygyje. 
171.  Aukšto prieinamumo sprendimai turi veikti automatiškai (incidentų atveju). Žmogaus įsitraukimas gali būti reikalingas tik VSATIS veikimą atstatant į būseną, kuri buvo prieš incidentą.
172.  Turi būti užtikrinamas plečiamumo principas (angl. scalability), t. y. sistemos pajėgumus turi būti galima didinti papildant techninę įrangą ir / arba didinant esamos įrangos pajėgumus bei nekeičiant programinės įrangos išeities tekstų, programinė įranga neturi būti ribojantis veiksnys didinant našumą.
173. VSATIS komponentai turi būti diegiami ir klasterizuojami dvejuose duomenų centruose.
174. Turi būti išlaikyti (ir esant poreikiui patobulinti) realizuoti VSATIS ir jos komponentų veikimo stebėjimo ir išankstinio perspėjimo (angl. monitoringo) sprendimai. Sistemos administratoriaus teises turintiems vartotojams turi būti užtikrinta galimybė web priemonėmis stebėti sistemos bei atskirų jos komponentų veikimo rodiklius (aktyvūs vartotojai, atminties panaudojimas, procesorių apkrova ir kiti svarbūs rodikliai) bei gauti pranešimus sutrikus komponentų veikimui ar rodikliams pasiekus kritines reikšmes. Turi būti panaudota Perkančiosios organizacijos naudojama Zabbix programinė įranga (arba Paslaugų teikėjas gali pateikti lygiavertę programinę įrangą).
175. VSATIS veikimui užtikrinti turi būti panaudota šiuo metu naudojama dedikuota atskira Oracle DBVS. Duomenų modelis turi būti sudaromas užtikrinant aukštą duomenų panaudojimo našumą, plečiamumą, panaudojamumą, istorinę duomenų naudojimo perspektyvą. 

[bookmark: _Toc235177801]Reikalavimai greitaveikai ir našumui
176. Sukurti (ar modifikuoti) VSATIS funkcionalumai turi atitikti greitaveikos reikalavimus, kad kai su VSATIS vienu metu dirba ne mažiau kaip 500 naudotojų ir jų veiksmų – įrašų įterpimo, keitimo ir šalinimo, kitų veiksmų atlikimo (kurių vykdymo laikas nepriklauso nuo sąsajų su išorinėmis sistemomis), vidutinė atsako trukmė  (trukmė nuo serverio HTTPS užklausos gavimo iki HTTPS atsakymo išsiuntimo) neturi viršyti 0,4 sekundės, esant bendram HTTPS užklausų kiekiui per minutę ne mažiau kaip 500.
177. Turi būti užtikrintas sukurtų (ar modifikuotų) užklausų, kurios viršija nustatytus našumo reikalavimus, stebėjimas ir auditavimas. Paslaugų teikėjas turi pasiūlyti ir suderinus su Perkančiąja organizacija įdiegti stebėjimo sprendimą VSAT infrastruktūroje pvz. Zabbix (arba Paslaugų teikėjas gali pateikti lygiavertę programinę įrangą ). Audito įraše turi būti pakankamai duomenų, kad būtų galima nustatyti kuri VSATIS funkcija netenkina našumo reikalavimų. 
178. Paslaugų teikėjas turi pasiūlyti ir suderinus su Perkančiąja organizacija įdiegti greitaveikos ir našumo stebėjimo sprendimą VSAT infrastruktūroje.

[bookmark: _Toc235177802]Reikalavimai testavimui
179. Paslaugų teikėjas turi atlikti šiuos testavimus:
179.1. vidinis testavimas. Prieš perduodant VSATIS vystymo paslaugos rezultatą Perkančiajai organizacijai testavimui, Paslaugų teikėjas atlieka vidinį pakeitimų testavimą, įsitikindamas, kad jo sukurtas (modifikuotas) programinis komponentas veikia tinkamai ir gali būti pateiktas tolesniam Perkančiosios organizacijos testavimui. Vidinius testavimus Paslaugų teikėjas turi atlikti nedalyvaujant Perkančiosios organizacijos atstovams, tačiau turi pateikti tokio testavimo įrodymus – vidinio testavimo scenarijus, ataskaitą ir nustatytų neatitikimų sąrašą;
179.2. priėmimo testavimas (angl. acceptance testing). Šis testavimas turi būti atliekamas dalyvaujant Paslaugų teikėjui ir Perkančiajai organizacijai. Priėmimo testavimo veiklos turi būti vykdomos remiantis apibrėžtu priėmimo testavimo planu ir testavimo scenarijais (rengia Paslaugų teikėjas);
179.3. testavimus pagal eu-LISA apibrėžtas (CT TDD ir kitas) metodikas (ryšio testavimus, integracinius testavimus, testavimus su simuliatoriais, oficialius CT ir PGD veiklos procesų testavimus įskaitant ir su biometrine įranga ir kt.) ir testavimo scenarijus (tokie kaip prisijungimas prie NUI, ESP, WFE procesai ir kt.). Paslaugų teikėjas, turės įvykdyti reikiamus testavimus ir susijusias veiklas (testavimo duomenų paruošimą, komunikavimą su eu-LISA, klaidų registravimą ir šalinimą ir t.t.).
180. Atliktas testavimas turi užtikrinti, kad VSATIS vystymo paslaugų rezultatas yra tinkamas bandomajai eksploatacijai.
181. Priėmimo testavimo metu turi būti vykdomas identifikuotų klaidų, problemų ir trūkumų registravimas informacinėje sistemoje pvz. Jira. 
182. Klaidų žurnalas turi būti specializuota problemų registravimo ir sekimo programinė įranga (angl. issue tracking software), paremta tinklinėmis technologijomis, t. y. pasiekiama naudojant interneto naršyklę.
183. Paslaugų teikėjas turės parengti visus testavimui reikalingus testavimo duomenis (jeigu bus poreikis, duomenis turės nuasmeninti).
184. Duomenų sąsajų testavimui, jeigu įmanoma, turi būti naudojamos integruojamų informacinių sistemų ir / ar registrų testavimo aplinkos (testavimo duomenų mainų sąsajos). Nesant galimybei testavimo etape naudoti testavimo duomenų mainų sąsajų, turi būti su Perkančiąja organizacija ir duomenų teikėju/ gavėju derinamos testavimo procedūros gamybinėje integruojamos informacinės sistemos/ registro aplinkoje. Nesant galimybei atlikti integruotinų informacinių sistemų/ registrų duomenų mainų sąsajų testavimo, Paslaugų teikėjas testavimo tikslais turi sukurti integruotinos informacinės sistemos / registro duomenų mainų sąsajų imitaciją (prototipą).
185. Priėmimo testavimas turi būti vykdomas Perkančiosios organizacijos VSATIS testavimo aplinkoje. Testavimo aplinkoje turi būti naudojami depersonalizuoti duomenys. Jeigu priėmimo testavimo metu nebus tokios galimybės, testavimas turės būti vykdomas naudojant Paslaugų teikėjo pateiktą techninę įrangą (jos pagrindu veikiančią testavimo aplinką). Tokiu atveju turės būti atliktas atskiras testavimas Perkančiosios organizacijos pateiktoje techninėje įrangoje siekiant įsitikinti, kad VSATIS vystymo paslaugos rezultatai korektiškai veikia kitos techninės įrangos pagrindu.
186. Paslaugų teikėjas privalo užtikrinti, kad visi sukurti ar modifikuoti VSATIS funkcionalumai, susiję su integracijomis su Europos Sąjungos informacinėmis sistemomis ir sąveikumo komponentais, būtų patikrinti atitikties (CT) testais.
187. CT testai turi būti vykdomi vadovaujantis eu-LISA ir (ar) kitų atsakingų institucijų nustatytais reikalavimais, testavimo scenarijais, procedūromis ir technine dokumentacija.
188. CT testai turi būti atlikti visiems susijusiems funkcionalumams (įskaitant, bet neapsiribojant ESP (gRPC) užklausas, sąveiką su EURODAC ir ECRIS-TCN, patikros procesus per NUI, komunikacijos valdymo scenarijus);
189. Paslaugų teikėjas turi įvertinti, kad CT testavimo apimtis gali būti reikšminga ir apimti ne mažiau kaip 120 testavimo scenarijų, įskaitant skirtingų integracijų, užklausų, komunikacijos režimų, klaidų valdymo ir sąveikumo komponentų veikimo patikras. Paslaugų teikėjas privalo užtikrinti visų reikalingų testavimo veiklų atlikimą pagal eu-LISA ir kitų atsakingų institucijų reikalavimus. Reikiamų atlikti testavimo scenarijų preliminarus kiekis gali kisti atsižvelgiant į Sutarties vykdymo metu atsiradusius naujus papildomus eu-LISA testų poreikių reikalavimus.
190. Testavimo apimtis ir detalūs scenarijai gali būti tikslinami analizės etape, atsižvelgiant į eu-LISA pateiktas specifikacijas ir nacionalinių komponentų architektūrą.
191. Priėmimo testavimas bus užbaigiamas, kai Paslaugų teikėjas parengia sėkmingo priėmimo testavimo ataskaitą ir eu-LISA patvirtina atitikti pagal CT TDD.

[bookmark: _Toc235177803]Reikalavimai įdiegimui gamybinėje aplinkoje ir išeities kodui
192.  Paslaugų teikėjas turės atlikti VSATIS vystymo paslaugos rezultatų diegimą į Perkančiosios organizacijos pateiktą techninę įrangą, pagal Perkančiosios organizacijos poreikį, atlikti techninės ir programinės įrangos konfigūravimo darbus, kad būtų užtikrintas tinkamas modernizuoto VSATIS eksploatavimo aplinkos veikimas. Paslaugų teikėjas po bandomosios eksploatacijos turi perduoti Perkančiajai organizacijai sukurtos (modifikuotos) VSATIS išeities kodą.
193. Turi būti laikomasi sukonfigūruoto (ir dokumentuoto) VSATIS programinės įrangos diegimo į testavimo ir gamybinę aplinką proceso ir priemonių taip, kad atsakingas Perkančiosios organizacijos darbuotojas programinę įrangą, pagamintą (sukompiliuotą) iš GitLab esančių išeities tekstų, galėtų įdiegti į testavimo ir gamybinę aplinką, valdyti diegimo konfigūraciją. Bet kokie programinės įrangos atnaujinimų diegimai į testavimo ir gamybinę aplinkas turi būti galimi tik iš GitLab esančių išeities tekstų. Esant poreikiui Paslaugų teikėjas turės konsultuoti įdiegimo klausimais.
194. VSATIS išeities kodas turi būti pateikiamas Paslaugų teikėjo naudotoms kūrimo priemonėms suprantamu formatu įrašytas į DVD ar kitą skaitmeninę laikmeną, arba kitu su Perkančiąja organizacija sutartu būdu. Kartu turi būti pateikiamas sukompiliuotas išeities kodas (parengtas diegimui).
[bookmark: _Toc217311695][bookmark: _Toc235177804]Reikalavimai programinei įrangai ir licencijoms
195. [bookmark: _Hlk202182480]Paslaugų teikėjas, įvertinęs šios Techninės specifikacijos reikalavimus, turi pateikti reikiamą programinę įrangą ir licencijas (ar bet kokius kitus leidimus (sertifikatus, prenumeratas ir pan.) naudoti programinę įrangą), reikalingas siūlomo funkcionalumo ir integracinių sąsajų plėtros sprendimo įgyvendinimui. Jeigu šioje Techninėje specifikacijoje tokia programinė įranga ar licencijos nėra išreikštinai reikalaujamos, tačiau yra būtinos funkcionalumui įgyvendinti (pvz., aplikacijų serveriai, programavimo karkasai (angl. framework) ar pan.), Paslaugų teikėjas turi pateikti tokią programinę įrangą ir licencijas.
196. Paslaugų teikėjo pateikiama standartinė licencinė programinė įranga (angl. Commercial Off-The-Shelf Software), kuri reikalinga kuriamo funkcionalumo veikimui, turi būti pateikiama kartu su neriboto galiojimo licencijomis (t. y., licencijos turi būti „lifetime“ / „perpetual“ tipo), kad PO nereikėtų įsigyti papildomų licencijų ar kitaip patirti išlaidų programinės įrangos veikimui. Paslaugų teikėjas turi pateikti tokią programinę įrangą ir licencijas testavimo ir gamybinei aplinkoms.
197. Kuriamam funkcionalumui reikalinga licencijuojama programinė įranga (jei tokia pateikiama) turi turėti gamintojo palaikymą ne trumpesniam nei 3 metų laikotarpiui: atnaujinimų parsisiuntimą ir diegimą, naujų komponentų pateikimą.
198. Jeigu kuriamam funkcionalumui siūloma programinė įranga yra licencijuojama priklausomai nuo sistemą naudojančių naudotojų (žmonių ar sistemų) kiekio, tarnybinių stočių parametrų ar pan., tai Paslaugų teikėjas turi pateikti licencijas, kurios užtikrintų racionalų ir efektyvų sprendimo veikimą (VSATIS  naudotojų skaičius 2500 vartotojų). 
199. Kuriamam funkcionalumui ne licencinės programinės įrangos naudojimas neturi būti apmokestinamas (vartotojų kiekiui, galimų registruoti vartotojų kiekiui, galimų veiksmų kiekiui ir pan.).
200. Visi reikalingos programinės įrangos ir licencijų kaštai turi būti įskaičiuoti į Paslaugų teikėjo pasiūlymą.
201. Visos reikalingos licencijos turi būti įgyjamos PO vardu ir užregistruotos PO vardu, jeigu gamintojas reikalauja jų registracijos. PO turi būti perduotos visų kuriamo funkcionalumo dalių veikimui reikalingos licencijos. Pateikiamų licencijų galiojimo pradžia turi būti ne ankstesnė nei bandomosios eksploatacijos etapo pabaiga ir ne vėlesnė nei garantinės priežiūros etapo pabaiga. Jeigu licencijos yra būtinos kūrimo etape ir bandomosios eksploatacijos etape, Paslaugų teikėjas turi pateikti atitinkamas licencijas jų galiojimo termino neįtraukiant į aukščiau reikalaujamą licencijų galiojimo terminą, atitinkamai prisiimant visus su tuo susijusius kaštus.


[bookmark: _Toc235177805]Reikalavimai bandomajai eksploatacijai
202. Turi būti atlikta sukurtų (modifikuotų) VSATIS funkcionalumų bandomoji eksploatacija.
203. Bandomosios eksploatacijos veiklas Perkančioji organizacija vykdys pagal bandomosios eksploatacijos planą (kurį rengia Paslaugų teikėjas).
204. Paslaugų teikėjas privalo užtikrinti sukurtų (modifikuotų) VSATIS funkcionalumų veikimą visos bandomosios eksploatacijos metu.
205. Visos bandomosios eksploatacijos metu Paslaugų teikėjas turi konsultuoti Perkančiosios organizacijos atstovus, spręsti iškilusias problemas. Paslaugų teikėjo reakcijos laikas dėl užregistruotos (praneštos) problemos ne ilgiau nei 4 darbo valandos.
206. Bandomosios eksploatacijos metu turi būti vykdomas identifikuotų klaidų, problemų ir trūkumų registravimas. 
207. Klaidų žurnalas turi būti specializuota problemų registravimo ir sekimo programinė įranga (angl. issue tracking software), paremta tinklinėmis technologijomis, t. y. pasiekiama naudojant interneto naršyklę.
208. Bandomoji eksploatacija yra baigiama, kai tenkinami bandomosios eksploatacijos priėmimo kriterijai, kurie pateikiami bandomosios eksploatacijos plane.

[bookmark: _Ref231555622][bookmark: _Toc235177806]Reikalavimai garantinei priežiūrai
209. Turi būti užtikrintas nepertraukiamas garantinės priežiūros tęstinumas – nepertraukiama naujai realizuotų ir (arba) modernizuotų funkcionalumų garantinė priežiūra, šalinant nustatytus defektus ir užtikrinant tinkamą sistemos veikimą visą garantinį laikotarpį.
210. Garantinės priežiūros paslaugos turi būti teikiamos 24 (dvidešimt keturias) valandas per parą, 7 (septynias) dienas per savaitę, įskaitant savaitgalius ir oficialias valstybines šventes, užtikrinant nenutrūkstamą reagavimą į incidentus ir defektus.
211. Defektų šalinimo terminai garantiniu laikotarpiu nustatomi pagal defekto kritiškumą:
211.1. [bookmark: _Ref231511695]kritiniai defektai (trikdis ir (ar) problema) - sistemos veikimas visiškai sutrikęs arba neįmanomas (VSATIS naudotojas negali vykdyti numatytų VSATIS funkcijų ir neįmanomas joks kitas alternatyvus šios funkcijos vykdymas) – registruojami ir šalinami nedelsiant, bet ne vėliau kaip per 4 valandas nuo defekto užregistravimo momento, nepriklausomai nuo paros laiko ar savaitės dienos;
211.2. [bookmark: _Ref231511714]svarbūs defektai (trikdis ir (ar) problema) - sistemos veikimas iš dalies sutrikęs, darbo procesas apsunkintas (tačiau yra galimas alternatyvus funkcijos vykdymas) – šalinami per 24  darbo valandas;
211.3. [bookmark: _Ref231511730]kiti defektai (nedidelės klaidos, neturinčios esminės įtakos sistemos veikimui, nesukelia ypatingų trikdžių naudoti VSATIS) – šalinami per 10 (dešimt) darbo dienų;
212. Paslaugų teikėjas privalo paskirti vieną atsakingą kontaktinį asmenį (angl. Single Point of Contact – SPOC), atsakingą už garantinės priežiūros koordinavimą, incidentų registravimą ir komunikaciją su Perkančiąja organizacija. Kontaktinio asmens duomenys turi būti pateikti iki paslaugų teikimo pradžios ir laiku atnaujinami pasikeitus.
213. Eskalacijos procedūra turi būti taikoma šiais atvejais:
213.1. kritinis defektas nepradėtas šalinti per 1 (vieną) valandą nuo užregistravimo – nedelsiant eskaluojama Paslaugų teikėjo projekto vadovui;
213.2. kritinis defektas neišspręstas per 4 (keturias) valandas nuo užregistravimo – eskaluojama Paslaugų teikėjo vadovybei ir Perkančiosios organizacijos atsakingam asmeniui;
213.3. svarbus defektas neišspręstas per nustatytą terminą – eskaluojama Paslaugų teikėjo projekto vadovui ir Perkančiosios organizacijos atsakingam asmeniui.
214. Paslaugų teikėjas privalo kas mėnesį teikti Perkančiajai organizacijai garantinės priežiūros ataskaitą, kurioje nurodomas užregistruotų defektų skaičius pagal kritiškumą, jų šalinimo terminų laikymasis ir neišspręstų defektų statusas.
215. Garantinės priežiūros metu Paslaugų teikėjas privalo užtikrinti pakeitimų valdymą: visi garantinio laikotarpio metu atliekami pakeitimai turi būti dokumentuojami, derinami su Perkančiąja organizacija ir neturi turėti neigiamos įtakos kitų VSATIS funkcionalumų veikimui.
216. Garantinio aptarnavimo (priežiūros) paslauga Paslaugų teikėjo teikiama be papildomo užmokesčio. 
217. Paslaugų garantinio aptarnavimo (priežiūros)  trukmė ne trumpesnė kaip 24 mėnesiai, kurie skaičiuojami nuo VSATIS vystymo paslaugos rezultato sukūrimo ir diegimo paslaugų priėmimo-perdavimo akto pasirašymo dienos.
218. Paslaugų garantinis aptarnavimas apima:
218.1. VSATIS neatitikimų funkciniams reikalavimams ir veikimo defektų, klaidų bei Kritinių klaidų šalinimą bei kitas Lietuvos Respublikos įstatymais ir norminiais aktais numatytas garantijas;
218.2. VSATIS darbingumo atstatymą, pavyzdžiui, įvykus duomenų bazės ar atskirų jos komponentų darbų sutrikimams, kai tai įvyksta dėl Paslaugų teikėjo pateiktų pakeitimų atnaujinimų ar kitų Paslaugų teikėjo veiksmų ar neveikimo;
218.3. Išgadintų (sugadintų) duomenų atstatymą, kai gedimo priežastis yra Paslaugų teikėjo pateiktos programinės įrangos netinkamas veikimas;
218.4. Konsultacijų telefonu ir elektroniniu paštu teikimą.
219. VSATIS veikimo incidentai, klaidos ir defektai turi būti registruojamos klaidų registre (Help desk). Įrankį klaidų registravimui pateikia Paslaugų teikėjas. Klaidų žurnalas turi būti specializuota problemų registravimo ir sekimo programinė įranga (angl. issue tracking software), paremta tinklinėmis technologijomis, t. y. pasiekiama naudojant interneto naršyklę.
220. Paslaugų teikėjas už kiekvieną pavėluotą valandą, suėjusią pasibaigus 211.1 ir 211.2 punktuose nurodytam terminui, šalinant defektus, moka Perkančiajai organizacijai 0,006 proc., o 211.3 p. įvardintam defektui už kiekvieną pavėluotą dieną -  0,005 proc. Sutarties vertės su PVM dydžio baudą. Baudų suma negali viršyti 8 procentų visos Sutarties vertės su PVM.
221. Garantinio aptarnavimo paslaugų vykdymo metu bendravimas turi vykti lietuvių kalba.

[bookmark: _Toc235177807]Reikalavimai papildomoms vystymo paslaugoms
222. Perkančioji organizacija turi teisę (bet neįsipareigoja) 36 mėnesių nuo Sutarties įsigaliojimo dienos užsakyti papildomų vystymo paslaugų pagal Paslaugų teikėjo pasiūlyme nurodytą valandinį įkainį. Maksimalus papildomų vystymo paslaugų kiekis, kuris gali būti įsigytas –  2000 darbo valandų.
223. VSATIS papildomos vystymo paslaugos perkamos pagal Perkančiosios organizacijos poreikį, t.y. pagal Perkančiosios organizacijos Paslaugų teikėjui pateiktą raštišką paslaugų paraišką. Kiekvienoje paslaugų paraiškoje gali būti užsakoma viena ar daugiau paslaugų. Ne vėliau kaip per 5 (penkias) darbo dienas nuo raštiško papildomų vystymo paslaugų užsakymo gavimo, įgalioti Paslaugų teikėjo ir Perkančiosios organizacijos specialistai suderina reikalavimų specifikaciją, paslaugos apimtis ir paslaugos įvykdymo terminą. Šie susitarimai užfiksuojami raštiškai ir tampa paraiškos priedu – užsakymu. Perkančioji organizacija gali patvirtinti užsakymą, patvirtinti dalinai, nurodydama dalis, kurios bus vykdomos, arba nutraukti užsakymo vykdymą. Patvirtinti užsakymai ar užsakymo dalys vykdomi Paslaugų teikėjo ir Perkančiosios organizacijos, suderintais terminais. Užsakymo derinimo ir tvirtinimo etapai vykdomi raštu arba elektroniniu būdu. 
224. Paslaugų teikėjas įsipareigoja taikyti ne didesnį paslaugų atlikimo įkainį, negu įkainis, nurodytas pasiūlyme. Kiekvienu atskiru atveju prieš pradedant darbus, Paslaugų teikėjas turės pristatyti (detalizuoti) ir su Perkančiąja organizacija suderinti planuojamų atlikti papildomų vystymo (modifikavimo) darbų aprašymą, laiko sąnaudas, pateikiant laiko sąnaudų pagrindimą bei įgyvendinimo terminą. 
225. VSATIS papildomos vystymo paslaugos apima:
225.1. Programavimo paslaugas: 
225.1.1. naujo VSATIS funkcionalumo programavimą, testavimą, diegimą ir kitas būtinas naujo funkcionalumo sukūrimo paslaugas; 
225.1.2. esamo VSATIS funkcionalumo išplėtimą ir / arba patobulinimą; 
225.1.3. esamų ar naujų VSATIS integracijų modifikavimo ir duomenų migravimo darbus;
225.2. pagalbos teikimą atkuriant esamo VSATIS darbingumą, pavyzdžiui, įvykus duomenų bazės ar kitų komponentų darbų sutrikimams, kai pagal pobūdį sutrikimai nėra Paslaugų teikėjo garantinės priežiūros objektas.
[bookmark: _Toc235177808]Reikalavimai paslaugų teikimo etapams
	Nr.
	Etapas
	Dalyviai, veiklos ir atsakomybės
	Rezultatai (pateiktys)
	Terminas

	1
	Inicijavimas
	Paslaugų teikėjas parengia ir suderina Paslaugų teikimo reglamentą; Perkančioji organizacija teikia informaciją, pastabas, tvirtina
	Suderintas Paslaugų teikimo reglamentas (etapai, pateiktys, vaidmenys, grafikas, registrai, komunikacija, priėmimo kriterijai)
	Pateikiamas per 10 d. d. nuo Sutarties įsigaliojimo, suderinamas per 20 d. d.

	2
	Analizė ir projektavimas
	Paslaugų teikėjas atlieka poreikių analizę, rengia analizės–projektavimo dokumentą ir integracinių sąsajų specifikacijas; Perkančioji organizacija teikia informaciją, pastabas, tvirtina
	Analizės–projektavimo dokumentai (panaudos atvejai (UML), procesų diagramos, architektūros, duomenų ir integracijų aprašymai, reikalavimų atsekamumo matrica); VSATIS–MIGRIS ir ES sistemų sąsajų specifikacijos
	Paslaugų teikimo reglamente nustatytais terminais

	3
	Realizavimas ir demonstravimas
	Paslaugų teikėjas programuoja ir konfigūruoja funkcionalumą bei integracijas, vykdo demonstracijas; Perkančioji organizacija dalyvauja demonstracijose, teikia pastabas
	Realizuotas funkcionalumas ir integracinės sąsajos; atliktos demonstracijos
	Pagal Paslaugų teikimo reglamento grafiką

	4
	Vidinis testavimas
	Paslaugų teikėjas atlieka modulinį, sisteminį ir integracinį testavimą nedalyvaujant Perkančiajai organizacijai
	Vidinio testavimo scenarijai, ataskaita ir neatitikimų sąrašas
	Iki diegimo testavimo aplinkoje

	5
	Diegimas testavimo aplinkoje
	Paslaugų teikėjas pateikia diegimui tinkamą PĮ, rengia priėmimo testavimo metodiką, planą, scenarijus ir naudotojų/administravimo vadovus
	PĮ įdiegta testavimo aplinkoje; priėmimo testavimo metodika, planas, scenarijai; vadovai
	Iki priėmimo testavimo pradžios

	6
	Priėmimo testavimas
	Paslaugų teikėjas ir Perkančioji organizacija vykdo priėmimo testavimą; Paslaugų teikėjas šalina klaidas
	Sėkmingo priėmimo testavimo ataskaita; atnaujinti vadovai ir diegimo planas
	Pateiktys ne vėliau kaip 15 d. d. iki 63 p. nurodytų terminų

	7
	Atitikties testavimas (CT) su eu-LISA
	Paslaugų teikėjas atlieka CT testus pagal eu-LISA metodikas (ne mažiau kaip 120 scenarijų), komunikuoja su eu-LISA, registruoja ir šalina klaidas
	Sėkmingi CT testai, patvirtinti eu-LISA pagal CT TDD
	Pagal eu-LISA Integruoto planavimo dokumentą (63 p.)

	8
	Diegimas gamybinėje aplinkoje
	Paslaugų teikėjas pateikia diegimui tinkamą PĮ; Perkančioji organizacija diegia
	PĮ įdiegta gamybinėje (eksploatavimo) aplinkoje
	Po sėkmingo priėmimo testavimo, iki bandomosios eksploatacijos pradžios

	9
	Bandomoji eksploatacija
	Paslaugų teikėjas vykdo priežiūrą, konsultuoja, šalina defektus pagal bandomosios eksploatacijos planą
	Sėkmingai įvykdyta bandomoji eksploatacija; rezultatų ataskaita
	Pagal bandomosios eksploatacijos planą

	10
	Rezultatų pridavimas
	Paslaugų teikėjas perduoda išeities kodą (iš GitLab) ir pasirašomas aktas
	Galutiniai išeities tekstai; pasirašytas perdavimo–priėmimo aktas
	Per 5 d. d. po bandomosios eksploatacijos

	11
	Garantinė priežiūra
	Paslaugų teikėjas teikia garantinės priežiūros paslaugas (žr.5.2.13)
	Suteiktos garantinės priežiūros paslaugos
	Ne trumpiau kaip 24 mėn. nuo akto pasirašymo

	12
	Ataskaitų rengimas 
	Paslaugų teikėjas rengia tarpines (kas mėn.) ir galutinę ataskaitas
	Tarpinės ir galutinė projekto ataskaitos
	Visą projekto laikotarpį



[bookmark: _Toc235177809]Baigiamosios nuostatos
226.  Paslaugų teikėjas, nepažeidžiant autoriaus teisių turėtojo ar trečiųjų šalių intelektinės nuosavybės teisių, sutartimi perduoda Perkančiajai organizacijai autorių turtines teises į pagal užsakymą sukurtą programinę įrangą ir parengtus projektinius dokumentus, įskaitant, bet neapsiribojant, teisę neribotą laiką ir be papildomo atlygio naudoti sukurtą programinę įrangą; teisę daryti sukurtos programinės įrangos kopijas; teisę modifikuoti ir toliau plėtoti sukurtą programinę įrangą; teisę perkelti programinę įrangą į kitą technologinę platformą; teisę naudoti ir keisti jai sukurtos programinės įrangos pradinį kodą (mašininės kalbos pradinius tekstus).
227. Jeigu pagal užsakymą sukurtoje programinėje įrangoje panaudota kita autoriaus teisių turėtojo ar trečiųjų šalių programinė įranga, kuri integruota į pagal užsakymą sukurtą programinę įrangą ar kitaip susieta su atliktu užsakymu ir autoriaus turtinių teisių į sukurtą programinę įrangą ar parengtus projektinius dokumentus, perdavimas Perkančiajai organizacijai, užsakiusiai sukurti programinę įrangą ar parengti projektinius dokumentus, neturi apriboti šias teises perdavusio Paslaugų teikėjo teisės be atskiro Perkančiosios organizacijos sutikimo toliau vystyti, tobulinti, platinti ir atlikti kitus reikiamus veiksmus su sukurta programine įranga ar parengtais projektiniais dokumentais.
228. Kartu su kompiuterine programa, kaip ši sąvoka apibrėžta Lietuvos Respublikos autorių teisių ir gretutinių teisių įstatyme, užsakovui perduodamas ir programos išeitinis kodas. Kompiuterių programos autoriaus asmeninės neturtinės teisės negali būti naudojamos tokiu būdu, kuris suvaržytų autorių turtinių teisių į šią kompiuterinę programą turėtojo teises, tarp jų ir teisę savo nuožiūra adaptuoti, keisti ir neatlygintinai platinti šiuos kūrinius. Šiame punkte numatytos autorių turtinės teisės, vadovaujantis Lietuvos Respublikos Autorių teisių ir gretutinių teisių įstatymo ir Valstybės informacinių išteklių valdymo įstatymo 12 str. nuostatomis,  perduodamos ir suteikiamos Lietuvos Respublikos ir Europos Sąjungos šalių teritorijoje neribotam laikui.
229. Paslaugų teikėjas neturi teisės atskleisti jokios su paslaugų teikimu susijusios informacijos trečiosioms šalims be Perkančiosios organizacijos raštiško leidimo arba jei to reikalauja Lietuvos Respublikos įstatymai.

[bookmark: _Toc235177810]Reikalavimai dėl nacionalinio saugumo
230. REIKALAVIMAI DĖL NACIONALINIO SAUGUMO - Pirkimo objektui taikomi Lietuvos Respublikos viešųjų pirkimų įstatymo 37 str. 9 d. ir 47 str. 9 d. reikalavimai, susiję su nacionaliniu saugumu:
230.1. pirkimo objektui taikomi Lietuvos Respublikos viešųjų pirkimų įstatymo 47 str. 9 dalies reikalavimai susiję su nacionaliniu saugumu, t. y. draudžiama pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose. 
230.2. [bookmark: _Hlk234411457]pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu*. Teikėjas privalo įrodyti, kad siūlomos paslaugos nekelia grėsmės nacionaliniam saugumui – paslaugų teikimas nevykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų. 
230.3. Perkančioji organizacija pasiūlymo atitikčiai LR viešųjų pirkimų įstatymo 37 straipsnio 9 dalies ir 47 straipsnio 9 dalies reikalavimams patvirtinti iš teikėjo reikalauja kartu su pasiūlymu pateikti užpildytą pirkimo dokumentą „Nacionalinio saugumo reikalavimų atitikties deklaracija“, o iš ekonomiškai naudingiausią pasiūlymą pateikusio teikėjo reikalaus pateikti (kartu su pasiūlymu šių dokumentų teikėjas pateikti neturi) – vieną ar kelis šiuos dokumentus**: juridinio asmens vadovo patvirtintą juridinio asmens steigimo dokumentų kopiją, juridinių asmenų registro išplėstinį išrašą su istorija, juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.
Pastabos:
*jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas. 
**dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu teikėjas turi pateikti dokumentus.


[bookmark: _Toc235177811]Reikalavimai pasiūlymo pateikimui
231. Teikėjas kartu su pasiūlymu privalo pateikti detalų techninį sprendimo aprašymą, kuriame pagrindžia savo pasirengimą įgyvendinti šios Techninės specifikacijos reikalavimus. Formalus sutikimas su reikalavimais be techninio pagrindimo bus laikomas neatitinkančiu pirkimo sąlygų.
232.  Architektūrinis ir integracinis pagrindimas. Pasiūlyme turi būti pateikta:
232.1.  konceptuali VSATIS integracijos su Europos Sąjungos informacinėmis sistemomis (SIS, VIS, AIS / EES, ETIAS, EURODAC, ECRIS-TCN) schema, įskaitant sąveikos su nacionaliniu komponentu (NUI), ESP ir kitais ES sąveikumo komponentais (CIR, MID, sBMS) principus, atsižvelgiant į Reglamento (ES) 2024/1356 reikalavimus;
232.2. konceptualus VSATIS–MIGRIS integracijos sprendimas;
232.3. duomenų modelio plėtros aprašymas, nurodant, kokie esamos VSATIS duomenų bazės subjektai (lentelės) bus plečiami arba kuriami naujai, siekiant saugoti Screening procese surenkamus duomenis (tapatybės nustatymo, saugumo patikrinimų rezultatų, terminų sekimo žymų ir kt.).
233. Realizavimo metodika ir techninių specifikacijų versijų valdymas. Pasiūlyme turi būti aprašyta:
233.1.  projekto vykdymo metodologija (pvz., Agile, hibridinė, etapinė), pagrindžiant jos tinkamumą šio masto vystymo projektui;
233.2.  eu-LISA techninių dokumentų (ICD, TDD, DTS ir kt.) versijų valdymo metodas, užtikrinantis VSATIS suderinamumą su nuolat atnaujinamomis ES centrinių komponentų specifikacijomis;
233.3. resursų planavimo principai, įskaitant pagrindinių komandos narių vaidmenis ir kompetencijas.
234. Testavimo ir kokybės užtikrinimo planas. Pasiūlyme turi būti pateiktas:
234.1. testavimo strategijos aprašymas, apimantis vidinį, integracinį, sisteminį ir priėmimo testavimą;
234.2. testavimo su išorinėmis ES sistemomis vykdymo metodika, įskaitant simuliatorių naudojimą, eu-LISA testavimo aplinkų pasitelkimą ir CT testų vykdymo planą;
234.3. kokybės užtikrinimo (angl. Quality Assurance) priemonės ir defektų valdymo procesas.
235. Terminų laikymosi pagrindimas. Pasiūlyme turi būti pateiktas preliminarus darbų vykdymo grafikas, atitinkantis šios Techninės specifikacijos 63 punkte (eu-LISA Integruoto planavimo dokumente) nustatytus terminus, įskaitant pagrindinius etapus ir tarpinius rezultatus.
236.  Rizikos valdymo planas. Pasiūlyme turi būti identifikuotos pagrindinės techninės, integracinės ir terminų laikymosi rizikos bei pateiktos jų valdymo priemonės.
237. Pasiūlymo techninės charakteristikos bus vertinamos pagal techninėje specifikacijoje ir pasiūlymo techninio pagrindimo formoje nurodytus reikalavimus. Pasiūlymai, kuriuose pateikiamas tik formalus sutikimas su reikalavimais be techninio pagrindimo, bus atmesti kaip neatitinkantys pirkimo sąlygų.

